text:
Gerick Croes (MEP) Pueblo merece di sa con su placa di belasting ta wordo gasta!Posted: April 19, 2015 in Noticiero 94
Oranjestad-Dentro di poco e atencion di Aruba completo lo ta dirigi riba e presupuesto 2015. E presupuesto riba su mes ta wordo considera como e ley di mas importante di pais Aruba. Usualmente un presupuesto ta consisti di diferente presupuesto individual pa cada ministerio cu hunto ta formalisa e presupuesto di nos pais. E presupuesto di un pais ta den esencia pa ilustra con gobierno ta gasta e placa di e cuidadano pagador di belasting. Pesei nos constitucion ta reglamenta ki ora e presupuesto mester wordo manda parlamento y cu debatenan lo tuma lugar pa asina e presupuesto despues por conberti su mes den ley.
E ta importante pa pueblo sa cu ta parlamento ta esun cu ta dicidi con fondonan publico ta wordo gasta y con hopi impuesto lo wordo colecta. Esaki ta un caracteristica fundamental di democracia pa e placa di pueblo wordo gasta na un forma responsabel, transparente y cu parlamento ta bou control. Lamentablemente e parti di control riguroso a laga di desea pa e presupuestonan desde 2010 te cu awor. Pero no solamente control riba presupuesto tawata falta sino tambe capacidad di parlamentarionan den nan trabou.
Den 5 anja Gabinete Eman tawatin un deficit acumulativo di 1.733 biyon florin (averahe deficit 346.8 miyon). Remarcabel di esaki ta cu Gabinete Eman a cuminsa cu un deficit di 188.6 miyon na 2010 y structuralmente a continua na aumenta deficit aki te ora e la yega na 443.9 miyon na anja 2014. Consecuentemente e debe nacional cada aña a subi y awor a yega te 81.7% algo di condena!
Ta di lamenta cu durante full e periodo aki no tawatin niun parlamentario di AVP cu tawatin e corahe di frena e abuso cometi cu placa di pueblo. Nan a prefera di ignora e situacion y a opta pa pensa riba nan propio saco biahando tur ora y ora di reunionan hiba debatenan mediocre di bou nivel. Den transcurso di e dianan y simanan benidero pueblo por spera di nos hopi comunicado informativo relaciona cu e manera cu Gabinete Eman ta malgastando placa di un pueblo cu despues si mester carga peso di medidanan cu nan kier impone!


c: text/html

text: Dialuna marduga a drenta informe di un caso di Kiebro y ladronicia for di Style & Colors na Caya G.F. Betico Croes 79, mesora a dirigi un patruya na e sitio. NA yegada di e patruya a bin compronde cu aki desconocidonan a dobla e rolluik pa asina nan drenta paden. Pa tur seguridad polisnan a drenta paden pa wak si ta mira e antisocialnan paden. Locual a descubri paden ta cu e ladronnan a reboltea tur cos den e lugar. A purba localisa e doño pero no a logra. Un guardia di e compania di seguridad a keda cuida e lugar.

robotstxt: allowed

filter: keep


text:
AMSTERDAM – Kos ta bon pa kompanianan di catering antiano na Hulanda. Kasi tur catering antiano na kuminsamentu di siman di Pasku mester a stòp di tuma pedido.
Asta djis promé ku bispu di Pasku ainda telefon ta drenta di kliente ku te den lat ke ayaka i un ham di Pasku.
“Ounke nos a pone un mensahe riba nos website ku nos no ta tuma pedido mas, ainda nan ta yama nos na telefon. Nos mes tambe ke selebrá Pasku, ke men ku lástimamente nò ta keda nò”, Junio Ignacio di Antilliaans Eten ta konta.
Pasku sin ayaka no por
Crystal Henriques a biaha un ora i mei for di su kas na Apeldoorn pa Amsterdam espesialmente pa buska loke el a bestèl pa Pasku. “Mi ta sinti falta di mi isla i un ayaka ta e úniko pida Kòrsou ku mi por haña den e friu aki”, Henriquez ta bisa kontentu di su alma, mientras e ta yena su tas ku ayaka i un ham gordo.
Na Amsterdam na Bandabou Catering for di òktober pedido ta drenta pa Pasku i Aña Nobo. Kontrali na e otro cateringnan nan tin mas difikultat pa bisa ‘nò’. P’esei den tempu di Pasku for di nueb’or di meinta te tres or di mardugá ta traha. Amantenan di kushina antiano ta bin buska 150 kilo di ham di Pasku i 600 ayaka na e kompania aki. Pero tambe sùlt di orea, pekelé i empaná ta pidi hopi.
Na Vicento Taarten na Zoetermeer banda di desena di bolo antiano tin pedido pa mas ku 500 ayaka. “Aki nos ta masha okupá mes! Hendenan sa para den rei mei dos ora largu pa haña nan pedido, asina okupá ta e aña aki”, doño Taizy Vicento ta bisa.
Sa pidi bolo mas be den e pedidonan pa Pasku. Pa e fanátiko di kushina antiano no por falta bolo di kashupete. Es ku ke paga un mínimo di 85 euro pa un liber di bolo, ta bai pa e bol’i preimu. E rei di bolo antiano aki ta tuma diferente luna di preparashon i p’esei ta trah’é pa momentonan spesial so.
Bèlgika
Na Gent na Bèlgika tambe ta hasi pedido seka Sha’s Exotic Snacks pa e pakete spesial di fin di aña. “Seka nos ta nèt esnan ku no ta antiano ta hasi pedido mas parti, e belganan”, Sharelly Regina ta konta. Kushina antiano ta haña mas i mas fama na Bèlgika. Hopi be nan tin sea kolega antiano òf nan a bishitá e islanan un be.”
Outor John Samson


text:
Kambionan den bo situashon personal
Pa por alkansá bo di un forma bon i pa hasi bo pago na tempu, ta importante pa bo notifiká nos di kambionan den bo situashon personal. Den e siguiente situashonnan bo mester duna notifikashon di e kambionan.
Mudansa
Bo ta duna e Unidat SZW bo adrès nobo dentro di 14 dia. Bo por pasa serka e Unidat SZW pa esaki, òf ‘download’ e formulario di kambio. Manda e formularionan kompletá huntu ku un scan di e pruebanan pidí pa kinderbijslag@rijksdienstcn.com. Solamente e persona ku a hasi e petishon pa kompensashon pa yu, por duna notifikashon di un kambio.
Paga tinu! Ora bo muda pa Hulanda Oropeo, bo tin mester di un komprobante di paro di e kompensashon pa yu pa bo por hasi un petishon pa kompensashon di nobo. Tuma kontakto ku nos sekshon di kompensashon pa yu promé ku bo sali.
Mi tin un number di kuenta di banko nobo
Bo ta duna e Unidat SZW bo datonan bankario nobo, mas pronto ku ta posibel . Bo por pasa serka e Unidat SZW pa esaki, òf ‘download’ e formulario di kambio. Manda e formularionan kompletá huntu ku un scan di e pruebanan pidí pa kinderbijslag@rijksdienstcn.com. Solamente e persona ku a hasi e petishon pa kompensashon pa yu por duna notifikashon di un kambio.
Otro kambionan
Nos ta apresiá si bo manda nos kambionan den bo number di telefòn òf e-mail adrès, pa asina nos por alkansá bo fásilmente i direktamente.


text:
THE BOTTOM – E kurpa di e studiante femenino merikano di 24 aña di Saba University School of Medicine ta na kaminda pa Hulanda pa un outopsia. Un tim di e Instituto Forénsiko Hulandes (NFI) ta ferwagt e promé resultadonan di e sekshon den kurso di e siman binidero.
E famianan di e defuntu a haña informashon na Saba. Por lo pronto nan ke tene e identidat di nan yu muhé ku nan a haña morto den su apartamento na The Bottom djarason sekreto. Awor ku ainda no ta kla kiko ta e kousa di e morto i si ta trata di un krímen, Ministerio Publiko ta bai di akuerdo ku e deseo di e famianan.
Polis ta informá ku e investigashon, ku a haña e nòmber ‘Hector’, ta nesesario pa hasi un sekshon hudisial. E sirkunstanshanan bou di kua a haña e muhé no ta duna informashon tokante kousa di su morto. E sekshon kompleto ta enserá investigashonnan ku lo tuma mas tempu. E resultadonan definitivo i kompleto lo tarda poko mas.
Reputashon
E komunidat di Saba ku normalmente ta trankil ta tur arib’abou for di dia ku e studiante a muri. Hopi sabano tin miedu ku si resultá ku ta trata di un krímen, esaki lo tin impakto grandi riba e reputashon di nan isla ku te awe tabata puru.
Polis lokal ta enfatisá ku te dia ku tur resultado di investigashon t’aden i ku a kompará nan ku entre otro deklarashonnan di testigu, no ta duna informashon tokante e loke ku a sosodé. Konklushonnan anterior ku a saka for di rumornan segun polis ta prematuro.
Outor Hazel Durand


text:
abigail de veer
-
Lima2019
8 lugar pa Kyra y Abigail
Kyra Hoevertsz y Abigail de Veer a keda na di 8 lugar overall den e Weganan Panamericano LIMA 2019. E…Read More »
-
Lima2019
Kyra y Abigail na di 7 lugar
Panam Games 2019: Kyra Hoevertsz y Abigail de Veer a logra un di 7 lugar den e rutina tecnico. E…Read More »
-
Barranquilla2018
Kyra y Abigail a participa den Duo Liber
Nos ta comparti cu boso mas di e rutina di Kyra Hoevertsz como tambe Abigail de Veer den e Duo…Read More »
-
Barranquilla2018
Medaya di Brons den Duet
Abigail de Veer y Kyra Hoevertsz ta conta di nan Medaya di Brons den DuetRead More »
-
Barranquilla2018
Brons pa Kyra y Abigail
E duo di natacion artistica Kyra Hoevertsz y Abigail de Veer ta logra medaya di brons den Duo Liber aki…Read More »
-
Barranquilla2018
Kyra y Abigail a mira accion den Duo Tecnico
E duo di natacion artistica Kyra Hoevertsz cu Abigail de Veer a mira accion awe den e Duo Tecnico den…Read More »


text: Diasabra 5 di mei 2018 a tuma lugar na Stadion Frans Figaroa na noord e wega entre Britannia contra di Bubali. Britannia tabata mester minimo un empate pa por clasifica pa e playoff Final, caminda cu Bubali ja tabata elimina for di e playoff. Durante e wega pa ser exacto na di 20′ di wega e equipo di Bubali ta haci un cambio caminda cu e Capitan cu ta Theric Ruiz #5 ta wordo cambia pa su primo Micheal Tromp #17 caminda e ta traspasa e banchi di capitan y asina oficialmente Theric ta bisa ayo na e deporte cu semper e la stima cu ta Futbol, Theric tin un trajectora hopi largo di Aruba su futbol caminda e la milita den e seleccion di su pais Aruba diferente biaha cu tur honor. Sr Franklin Bareño propetario di e equipo di Britannia y tambe e President ta haci entrega di un plakaat y tambe su camiseta #5 cu e tabata hunga cune den e equipo di Britannia, tambe Sra Josie Maduro Vice president di Bubali mester a traha duro pa por a convence Theric pa por a hunga su ultimo wega y asina por a dune e homenaje cu e merece. Despues di esaki wega por a sigui caminda cu e wega ta termina sin anotacion, e wega riba su mes tabata un wega caminda no tabata tin casi ningun armacion di peliger. E wega a wordo dirigi pa e Refree R de Leca ,asisti pa R Dirksz y L Trimon y na mesa A. Werleman. Score Final Britannia vs Bubali 0-0.


text:
E ‘Clasico di Aruba’ entre SV Dakota y SV Estrella ta semper un partido di hopi expectativa entre dos ekipo hopi tradicional di Aruba su futbol maximo.
E wega aki a wordo previamente pospone debi na e situacion di protesta relaciona cu e partido di Britannia contra Estrella den e prome wega di Play-Off. Den cuestion tabata e eligibilidad di Jean-Pierre Van der Linden di Estrella pa cu su participacion den e weganan di Play-Off. E protesta eventualmente a bay te na e Comision di Apelacion di AVB, y ta te cu Diadomingo a hasi un decision na fabor di Estrella y Jean-Pierre Van der Linden, p’asina e partido aki por bai door e Diamars aki dia 29 di Mei. Un situacion fastioso cu por tin consequencia pa cu e interes den nos Futbol, nos ta spera cu e fanaticonan por interesa nan mes atrobe pa cu nos deporte rey, y nos ta invita nan pa sigui festeha e deporte aki cu ta “suppose” di ta ‘un fiesta di deportivismo’ en bes di pleitamento, protesta, cancelacion di wega y insultos.
E dos ekiponan aki entre nan dos nan tin mas di 25 titulo nacional y algun ‘Copa Betico Croes’ tambe. Den e temporada aki nan a midi forsa den tres ocasion, dos biaha den campeonato regular unda Dakota a gana 4-1 den e prome wega entre nan den e campanja, pa despues perde cu Estrella 2-1 den e di dos vuelta, nan a topa tambe den e final di ‘Copa Betico Croes’ unda Estrella atrobe a sali victorioso 1-0.
E biaha aki nan ta bay topa atrobe den e prome rond di Play-Off 2017-2018. Estrella ta biniendo for di e contundente victoria riba SV Britannia pa anotacion di 2-0 prome cu e protesta y controversia, mientras cu Dakota ta bin di perde cu SV Deportivo Nacional pa e minimo score di 1-0.
Estrella a bin ta hungando un di e miho Futbol di Division Honor desde cu nan a gana e Copa Betico Croes contra e rival di e anochi aki mes, Estrella cu un ekipo asina balansa di patras te dilanti, ta hunga un tipo di ‘Futbol Total’, di berdad cu apesar cu nan tin un sistema bastante conservativo, nan futbol ta un hopi bistoso, na deleite di e aficionadonan.
Den e wega aki parce cu Estrella no lo tin Jean-Pierre Van der Linden, e heroe di e wega topacontra Britannia den e apertura di e Play-Off nan aki, pero, segun fuentenan, Norvianel Naar lo bolbe bek den e cuadro di Santa Cruz, Naar hunto cu Hugo Robert ta e dos goleadornan di Estrella e temporada aki, ta di spera cu Robert tambe lo ta disponibel pa e clasico aki despues di a perde e prome wega pa via di ‘blessure’. E ‘Naranjadanan’ lo mester di nan delanteronan clave pa enfrenta Dakota.
E medio campo dirigi pa Phaedrick Baromeo ta bay ta esencial pa wanta y corta e wega rapido di Dakota, cu lo bay purba di pasa rond di e volantenan di Estrella, pero, Estrella cu un bon defensa lo mester para e atakenan di Dakota riba e halanan, distribui pa Baromeo y compania pa asina yega na e punteronan mane Naar y Robert, explorando buraconan cu Dakota por laga patras ora nan tira dilanti. Estrella tambe toch tin hopi opcion nan cu nan cuadro. Nan por hunga un wega di posesion, teniendo e bala for di Dakota, rota e bala buscando manera pa pasa door di e linea defensivo di e Dakoteronan, pero, mester tene na cuenta si cu Dakota tin e defensa cu a permiti menos gol den e campeonato aki.
Dakota su wega ta a base di velocidad, nan por pasa rond di bo, ataka riba e halanan, penetra na nan antoho, pero, nan tin mester di anota gol tambe, esey tabata nan storia den e wega previo contra Nacional cu nan a perde 0-1, cu mas posesion di bala y chensnan di gol, toch nan a perde.Ta hopi indicativo cu Dakota sa frustra ora cu nan haya hopi chens y no por anota, hasta ora cu nan no ta perdiendo ainda, ta parti di wega, imaginabo ora nan ta atras den e anotacion, esey tabata e caso contra Nacional den e wega previo, Nacional a anota na inicio di segundo tempo, den un momento di lapso mental, despues di biaha Dakota a cuminsa hunga mucho ansha, esey no ta favorece nan pa nada. Den e wega contra Nacional tabatin tambe ehempel nan di briyantes; Ricky Hodge a hunga un partidazo, Sherman Monticeuex y Paul Nickenson tabata solido, ademas di e linea defensivo y e portero Eric Abdul, Nacional tabatin realmente poco yegada, nan wega tabata mas eficiente cu Dakota, nan a gana cu menos, Dakota mas bien a perde e wega, considera esey.
Contra Estrella, Dakota lo mester tin mas pasenshi, Estrella tin un hopi bon defensa cu ta para wardabo, nan por posee e bala, tene e bala for di bo, trahando wega for di patras, hasiendo non pasenan. Dakota por opta pa press halto, hungando ‘man-decking’, nan tin e personal pa hasi esey sin duda, ta un riesgo, pero pakiko no? Algo lo tin cu duna den e wega aki, pero, sigur ta cu e dos ekiponan aki por adapta varios tactica pa contra aresta otro, Estrella un ekipo hopi balansa, conservativo, ya cu nan no ta riesga pornada, pero solido! Dakota cu nan velocidad y un tremendo defensa, ta kiko nan no por hasi cu esey?
Dakota mester di un victoria pa drenta den e bataya pa bay final, Estrella cu un victoria por consolida nan prome luga riba e tabla di Play-Off, y asina kida riba caminda pa clasifica pa final.


text:
Cada aña DIMAS ta ricibi alrededor di 15.000 peticion di permiso. Den aña 2019 nos a ricibi un total di 14,983 peticion di cual 2,227 a wordo nenga. Pa e aña 2020 te cu awor nos a ricibi un total di 8,145 peticion di permiso, di cual 1,134 a wordo nenga.
Nos kier informa clientenan kico ta e pasonan cu nan por tuma na momento cu nan no ta di acuerdo cu un descicion di permiso por ehempel cu e permiso wordo nenga.
Con y unda por entrega e Obhecion?
Na momento cu un persona ricibi un respuesta riba su peticion di permiso y e no ta di acuerdo cu e desicion cu DIMAS a tuma. Den e caso aki e persona por entrega un obhecion “bezwaar” dentro di e termino di 6 siman cuminsando for di e fecha cu ta para riba e desicion “Beschikking” ricibi via email for di DIMAS.
Clientenan cu ta desea di entrega un obhecion por entrega esaki solamente di forma digital via di nos e-helpdesk Bezwaar/Obhecion/Appeal riba nos website www.dimasaruba.aw. E cliente ta yena e formulario completo y correcto y ta agrega/upload su Carta di Obhecion.
Kico ta e rekisitonan di un Carta di Obhecion?
- Nomber y adres di e doño di e permiso. Si a e ta wordo representa door di un tercera persona e mester inclui e nomber y adres di e representante autorisa.
- Indica cua ta e desicion “Beschikking” riba cual e persona ta entrega un obhecion riba dje, door di entrega un copia di esaki hunto cu su Obhecion.
- E persona ta splica e motibonan pakico e no ta di acuerdo cu e desicion di DIMAS.
- Pone e fecha riba e Carta di Obhecion.
- Firma di e doño di e permiso of den caso cu e representante no ta un abogado cu ta inscribi na Hof, mester agrega un carta di apoderacion.
Clientenan cu manda nan carta di Obhecion di e forma correcto lo ricibi un email di confirmacion for di e departamento huridico di DIMAS. Pa mas informacion con pa entrega un Bezwaar/Obhecion/Appeal por bishita nos website www.dimasaruba.aw of pa entrega un bezwaar por direct na nos e-helpdesk riba nos website.


text:
Pronóstiko di tempu pa Kòrsou i bisindario bálido te djárason mainta 06:00 o.l., 21 di yüni 2017. Kompilá: djamars 20 di yüni 2017, 05:00 o.l. (09:00 UTC). KÓDIGO ORAÑO: VIGILASNHA DI SIKLON TROPIKAL,TORMENTA TROPIKAL BRET A DRENTA AREA DI KARIBE I TA ASERKANDO NOS ISLA…
Pronóstiko
Pronóstiko di tempu pa Kòrsou i bisindario bálido te djárason mainta 06:00 o.l., 21 di yüni 2017.
Kompilá: djamars 20 di yüni 2017, 05:00 o.l. (09:00 UTC).
KÓDIGO ORAÑO: VIGILASNHA DI SIKLON TROPIKAL,TORMENTA TROPIKAL BRET A DRENTA AREA DI KARIBE I TA ASERKANDO NOS ISLA…
Tempu: Parsialmente nublá ku algun áwaseru lokal. Mas lat awe atardi pa djárason mainta: Parsialmente te hopi nublá ku áwaseru lokalmente i kompaña ku welek ku bos.
Temperatura máksimo lo alkansá 32 ºC i temperatura mínimo 26 ºC.
Solo ta sali 06:12 i ta baha 19:03 o.l.
Bientu: For di direkshon ost i awe tardi nòrtost moderá te basta fuerte; forsa 4 te 5 (20 te 39 km/ora, 11 te 21 nudo). Durante áwaseru de bes en kuando por bira fuerte den ráfaga; forsa 6 (40 te 50 km/ora, 22 te 27 nudo).
Situashon general: Den transkurso di awe por spera un oumento di nubia gradualmente riba nos region debi na influensha di tormenta tropikal Bret ku ta moviendo den direkshon west. E sistema aki lo okashona áwaseru lokalmente i kompaña pa welek ku bos, algun di nan por ta fuerte i lokalmente por tin molester di awa riba sierto parti di nos isla.
Kondishon di laman: Awe por lo general moderá ku altura di olanan entre 1 i 2 meter (3 pa 7 pia). Temporalmente djárason laman por bira brutu ku olanan di 2 pa 3 meter (7 te 10 pia).
Sistemanan signifikante di wer tropikal: Tormenta Tropikal Bret lo bai afektá nos tempu awe tardi pa djárason mainta. A emití atvertensia pa tormenta tropikal pa nos isla.
Ta rekomendá públiko en general pa sigui nos boletin nan di tempu aktualisá relashoná ku e sistema aki.
Un otro disturbio aktivo riba parti nortwèst di Área di Karibe tambe tin hopi bon chèns di bira un siklon tropikal denter di próksimo dos dia. E sistema aki no ta di importansia pa nos isla.
Fenómeno spesial: Ningun.
Pèrspektiva te djaweps mianta: Parsialmente nublá ku algun áwaseru lokal.
Meteorólogo: Thomas.
E próksimo boletin di tempu lo wòrdu publiká djamars 17:00 o.l. (21:00 UTC).


text:
Na promé lugá nos di Gospel StarRadio kier yamabo danki pa bishitá nos website.
Nos orashon di tur dia ta ku pa medio di nos programashon, kual ta ofresebo un variashon di músika gospel i e palabra di Dios ku ta fuerte i poderoso, lo bo wòrdu bendishoná i edifiká pa medio di Su poder divino.
Nos meta ta :
Pa medio di kansiónnan di adorashon, alabansa i gradisimentu, trese un esfera di pas i trankilidat den bo kurason i pa medio di e bon notisia di e reino kual nos Señor Kristu Hesus a komandá nos pa prediká, ofresébo e kaminda, bèrdat i bida kual lo halabo mas serka di e Rei di reinan i Señor di señornan.
Risibí un pakete di e frutanan ku ta kontené e vitaminanan nesesario pa bo kurpa i bo desaroyo spiritual.
E pakete di e “Kristian ku ta un bendishon
FE : E ta bendishon, djis mishi kunÉ den fe i risibí.
GOSO : E lagabo disfruta di un goso ku no ta kaba nunka
KONFIANSA : E realidat di bida ta pa bo no konfia den hende pero den Dios
SPERANSA : E ke bisabo awe ku tin un speransa nobo pa bo !
PAS : E ta dunabo pas No e pas ku mundu ta dunabo
PASENSHI : E pasenshi aki ta pa bo no kansa ruman i spera riba Dje
AMOR : E ta dunabo un amor agape
I lo Mi hasibo un nashon grandi i lo Mi bendishonábo i hasibo number grandi i lo bo ta un bendishon(Génesis 12:2-3)
Bo no ta solamente bendishoná, bo ta un pakete di bendishon ku ta pasa tur kaminda.
Tur loke bo pone bo man riba dje lo prosperá i ken ku bo tin kontakto kuné ta risibí un parti di Dios Su bendishon pasobra e bendishon di Dios riba bo bida ta basha for di bo i bai riba tur kos i tur hende rondó di bo.


text:
DEN HAAG – Ministerio hulandes di Enseñansa, Kultura i Siensia (OCW) mester tene kuenta ku e diferente situashonnan di idioma den enseñansa na Boneiru Saba i Sint Eustatius. Esaki Taalunie ta bisa den un rapòrt di konseho.
Ministerio di Enseñansa na kuminsamentu di e aña di skol a introdusí e asina yamá kuadro di referensha hulandes na islanan BES. Pero no a tene kuenta ku e diferenshanan di idioma.
Reakshon
Un bosero di e ministerio ta laga sa ku Hulanda Karibense ta sigui e regulashon di Hulanda Oropeo. E atrasonan den idioma tabata e motibu pa pidi Taalunie konseho. “E echo ku na Boneiru hulandes ta un idioma strañero tabata e motibu p’esaki.”
E no por bisa pakiko a tuma e desishon pa e introdukshon kaba promé ku a rekurí na Taalunie.
Kriterio
Na Hulanda ta midi loke mucha presta den enseñansa ku e asina yamá Referentiekader Taal & Rekenen (Kuadro di Referensha di Idioma i Aritmétika). Pero e kriterio aki ta pa mucha di abla hulandes.
Adaptá e sistema di midi
Mester adaptá entre otro e sistema di midi i e èksamen, asina Taalunie ta konkluí. Van Berlo: “Pero pa kada isla nos mester tene kuenta sí ku e diferenshanan.”
Outor: Pieter Hofmann


text:
KYPA a participa activamente den Kiwanis K One Day 2020
Kiwanis One Day ta un dia unda tur e clubnan di Kiwanis rond di mundo ta haci trabounan comunitario pa asina demostra e impacto cu por wordo haci ariba 1 dia. E aña aki Kiwanis One Day a cai riba diasabra 24 di oktober y Kiwanis Club Of Young Professionals Aruba (KYPA) a ehecuta e proyecto ‘Art in the Restroom’. E idea tras di e proyecto aki tabata cu frasenan inspirativo lo wordo pinta riba portanan di baño di scol. Esaki pa motibo cu mayoria di nos muchanan cu ta pasando den temporada dificil ta encontra nan mes 'safe’ den baño. Di aki e proyecto ‘Art in the Restroom’ a nace. Cu e frasenan inspirativo aki, KYPA ta spera di por yuda muchanan den un otro manera tambe. KYPA ta sumamento contento di por a haci esaki na Comandeur Pieterboer School y Cacique Macuarima School. KYPA kier a yama danki na su voluntarionan, un danki na Sherwin Williams Aruba pa nan contribucion como tambe e dos scolnan cu a permiti KYPA pa ehecuta e bunita proyecto aki.
KYPA ta felicita tur otro clubnan di Kiwanis na Aruba cu tambe a haci un diferencia riba un solo dia.


text:
Delegacion di Aruba a participa na sesión di Comite di Derechonan Economico, Social y Cultural di Nacionnan Uni
Delegacion di Aruba a participa na sesión di Comite di Derechonan Economico, Social y Cultural di Nacionnan Uni
Riba 1 y 2 di juni ultimo, durante un sesion di e Comite di Nacionnan Uni pa cu derechonan economico, social y cultural (ESCOCUL), Reino Hulandes a wordo someti na un evaluacion. E sesion aki tabata basa riba un rapport periodico di Reino entrega na Nacionnan Uni na 2016.
Un delegacion di Aruba tabata presente na Palais Wilson, formando parti di e delegacion di Reino Hulandes. E delegacion di Aruba a wordo encabeza pa Sra. mr. Olivia Croes, hurista na Departamento di Relacionnan Exterior, encarga tambe cu asuntonan di Derecho Humano, Sra. Celia Thiel, funcionario di maneho na Departamento di Asuntonan Social y Sr. Anthony Lee- Riviears, encarga cu asuntonan legal internacional alavez Director Suplemente di Departamento di Labor.
Despues di e introduccion, a bai over na contesta preguntanan cu ta regarda e situacion di derechonan economico, social y cultural na Aruba. E Comite a lansa pregunta riba e cumplimento den ley y maneho pa cu e diferente articulonan hancra den e tratado.
Proteccion y cumplimento di Derecho Humano ta un proceso continuo cu tin su retonan y gobierno di Aruba lo traha riba recomendacionnan cu bin padilanti.


text:
Geplaatst op 07 June 2021
Willemstad – Resientemente Ministerio di Salú, Medio Ambiente i Naturalesa (GMN) a organisá un enkuentro ameno kaminda tim di maneho i algun empleado a tuma despedida di señora Zita Jesus- Leito komo minister di GMN i a gradisi’é pa e bon koperashon. Minister Zita Jesus- Leito a hasi su trabou ku hopi dedikashon, ku logronan importante pa e ministerio i komunidat. E aspekto di duna bon servisio na komunidat ta faktor esensial den maneho di Minister Zita Jesus- Leito.
Sekretario General (SG) di Ministerio di GMN, señor Sharlon Melfor, durante su diskurso a mustra riba e dedikashon ku Minister Zita Jesus-Leito a traha pa Ministerio di GMN, apesar di tabata minister tambe pa otro ministerio grandi kual ta Ministerio di VVRP. Señor Sharlon Melfor a sigui splika ku señora Zita Jesus- Leito ta un persona ku por komuniká di un forma agradabel i ta habrí pa duna i risibí konseho. Esaki a pone ku empleadonan di ministerio tabata sinti nan mes na kas i konsekuentemente SG, na nòmber di personal di GMN, a gradisí señora Zita Jesus- Leito pa tur lokual ku e la hasi.
Minister Zita Jesus- Leito durante su diskurso a gradisí personal di GMN pe bunita gesto, pero tambe a menshoná diferente aspekto riba kua e ministerio mester pone mas atenshon na dje. Un di e puntonan esensial ta komunikashon i duna mas informashon na komunidat. Banda di esei señora a mustra ku mester buska solushon pa sierto situashonnan ambiental i drecha servisio na komunidat. Finalmente señora Jesus-Leito a mustra di a traha ku hopi plaser na Ministerio di GMN i ku for di Parlamento lo e keda ku atenshon pa e ministerio.
Riba potrèt por mira momentu ku SG señor Sharlon Melfor, na nòmber di personal di GMN, ta hasi entrega di un opsekio na Minister Zita Jesus-Leito.
Riba potrèt por mira SG señor Sharlon Melfor i Direktor di Sektor señor Gabriel Murray huntu ku Minister Zita Jesus- Leito despues di e parti ofisial.


text:
KRALENDIJK – Elvis Soleana a konta na Radio Live 99.9 FM, loke a sosodé ku su tata. “Un remedi teribel a daña i kambia bida di mi tata. Mi tata tabatin e problema di ‘hernia’. El a bai Aruba i tabata risibí tratamentu. Despues nan a kambia di dòkter na Aruba, esta un otro dòkter a kuminsá atendé ku mi tata pa su malesa di ‘hernia’. Aki tur kos a kambia i nan a bisa ku mi tata tin ‘parkenson’. Nan a dun’é ‘Clozapine SDZ’ di 25 miligram. Ta trata di un remedi ku no ta korekto i a afektá otro kos. ‘Clozapine’ ta un remedi ku no ta usa na Merka. Esaki debí ku e no ta bon. Solamente e parti di Europa ta aprob’é. Si tabata na Merka a sosodé loke a sosodé ku mi tata, lo por a demanda nan. Na Hulanda no ta hasi nada ku e kos aki. Nan ta na altura ku e ta un remedi inkorekto i ta sigui uz’é kousa daño na hende. Nan ta papia aktualmente ku mi tata tin parkenson, i su edat ta haltu loke ta hasi e situashon fastioso.
Mi a bai ofisina di keho sinembargo mi ta tuma nota ku no tin masha kos ta tuma lugá. E remedi ku nan a dun’é a daña hopi kos den su kurpa i dòkter ta bisa e mester tuma e remedi. Awor mi tata ta bai kas di kuido. Na Boneiru mester tin mas pasenshi pa loke ta trata hende di edat. Ta trata nan malu, pasobra nan ta di edat avansá. Ambulans a buska mi tata na kas i e tabata den hospital sin kome nada i bebe nada. Mi a yega Hospital i nan a bisa a chek tur kos i mi tata por bai kas. Kon ta posibel ku a bisa e por bai kas siendo e no ta kome i bebe pa e ta stabil,” Soleana a bisa tokante situashon di e tata kende ta hospitalisá.


text:
Skema di Bus di Djente p’e siman di 31 di yüli pa 4 di ougùstùs 2017
Skema di Bus di Djente p’e siman di 31 di yüli pa 4 di ougùstùs 2017
Willemstad – Pa e siman di 31 di yüli pa 4 di ougùstùs 2017 e Bus di Djente ta planiá pa para na Sentro di Bario na Brievengat i Sentro di Bario na Rooi Santu. Pa motibu di reparashon na e erko e Bus di Djente ku mester a bai Sentro di Bario na Brievengat no por a funshoná djaluna tampoko djamars. Entretantu e problema a keda solushoná pues e bus lo ta presente na Sentro di Bario na Brievengat djarason te ku djabièrnè 4 di ougùstùs. E Bus di Djente ku ta planiá pa para na Sentro di Bario Rooi Santu si ta funshoná optimalmente. Un diskulpa pa kualkier inkumbinensia ku esaki por a krea pa klientenan.
Pa e siman di 7 te ku 11 di ougùstùs Bus di Djente lo ta na Sentro di Bario Bonam i Tayer Soshal Sta. Martha.


text:
ADAPTASHON DI PREIS PA PRODUKTONAN DI KOMBUSTIBEL ENTRANTE
3 DI APREL 2020
Kralendijk – En konekshon ku kambionan di preis di petroli riba merkado mundial Gobièrnu di Boneiru ta adaptá preisnan di produktonan di kombustibel. E siguiente kambionan di preis di kombustibel lo ta na vigor entrante 3 di aprel 2020. Gobièrnu di Boneiru ta partisipá ku e adaptashon di preis entrante 3 di aprel 2020 ta resultá den un bahadadi preis pa mogas, kerosin i gasòil. Preis di lpg100lbs i 20 lbs ta keda meskos kompará ku luna di febrüari 2020.
E bahada di preis pa mogas ta di 18.00 dòler sèn, pa kerosin ta di 21.00 dòler sèn i pa gasòil e ta 20.00 dòler sèn.
E próksimo adaptashon di preis di kombustibel lo ta den luna di mei 2020.
Aki ta sigui un lista di tur e preisnan di e produktonan di kombustibel manera stipulá dor di Gobièrnu di Boneiru i ku lo drenta na vigor 3 di aprel 2020.
Preispor mayor
Mogas 95 108.09 USDct pa liter.
Kerosin 44.37 USDct pa liter.
Gasòil 65.98 USDct pa liter.
LPG 100LBS 30.66 USD pa silinder.
LPG 20LBS 7.91 USD pa silinder.
Preis pa detayista
Mogas 95 115.00 USDct pa liter.
Kerosin 47.00 USDct pa liter.
Gasòil 70.00 USDct pa liter.
LPG 100LBS 36.78 USD pa silinder.
LPG 20LBS 9.42 USD pa silinder.


text:
“El Alzheimer en Iberoamerica”
Recientemente, durante e Congreso na Quito, Ecuador, e buki “El Alzheimer en Iberoamerica” a ser publica pa AIB.
E buki aki tin como meta provoca su lectornan pa reflexiona y cuestiona loke ta e problematica rondo e Trastornonan Neurocognitivo (antes jama ‘De-mencia’). Aki e lector por haja un bista di trabounan cu esnan dedica na e condicionan aki ta desplega diariamente y asina contribui na esnan afecta, pa por tin un bida digno di biba, a pesar di e sufrimento causa pa e condicionan aki.
E buki aki ta trata di un recopilación organiza pa Dr. Raúl Gutierrez Herrera y Dra. Ninoska Ocampo Barba, kendenan a colabora hunto y haci posibel cu cada asociacion miembro por contribui na ilumina un parti di e escenario social cu nos tur ta bibando aden.
Nos científiconan ta reafirma cu Trastornonan Neurocognitivo ta un epidemia cu ta sigi forma un gran desafío pa Salud Publico den e añanan nos dilanti.
Tin hopi trabou di haci. Segun nos e oportunidadnan cu tin nos dilanti ta unicamente pa duna contestanan creativo y laga conclusionan pa e lector comparti.
Pa por Download e buki: “El Alzheimer en Iberoamerica” por Click aki–> http://bit.ly/2CuoGdK


text:
Tur cos ta cla pa e fin di siman aki inicia e vacacion escolar cu un festival di cine educativo yena cu tayernan, masterclasses, charlanan y peliculanan. For di mas cu 300 pelicula a haci un seleccion pa presenta na e publico durante e tres dianan di e festival di cine di Playa.
Diabierna prome di october pa 8or di anochi lo habri e festival di cine cu un pelicula largo for di Switzerland titula ‘Neighbour’ dirigi pa Mano Khalil. Despues lo sigui cu un sesion di musicanan di peliculanan presenta pa DJ Adriano Nanof.
Diasabra atardi e festival di cine ta sigui cu presentacion di peliculanan di e projecto di 48 ora mas un charla tocante e ‘Filmapalooza 2020’ cu a tuma luga na Rotterdam, Hulanda. Lo sigui cu un presentacion di peliculanan pa mucha. Tambe lo tin tayernan pa mucha manera tayer di stop motion cu Lego y tayer di traha maquette pa pelicula cu ta pa mucha, hoben y adulto. Riba diasabra lo sigui cu un presentacion di pelicula largo for di Merca titula ‘The Golf Ball’. Anochi lo tin un seminario di actuacion pa camera duna pa Charles Croes y e prsentacion di ‘Kingdom of Shorts Pari 1’ cu ta un seleccion di peliculanan cortico di reino cu ta consisti di peliculanan di Aruba Korsou y Hulanda.
Peliculanan pa mucha y di animacion
‘The Season of Grapes’ dirigi pa Farzaneh Ghobadi, Iran.
‘Nestling’ dirigi pa Marat Valerievich Narimanov, Russia
‘Catastrophe’ dirigi pa Victoria Silvestre, Brazil
‘Pretty’ dirigi pa Ronney Dotel, Aruba
‘The Jungle Mother’ dirigi pa Evandro Machado, Brazil
‘Paloma’ dirigi Alex Reis, Brazil
‘Kids Report’, Aruba
E peliculanan aki ta programa pa pasa diasabra, 2 di october for di 5’or di atardi.
Tur e actividadnan lo tuma luga na Ateliers ’89 situa na Dominicanessenstraat 34.
Kingdom of Shorts Part 1 :
‘Kimaterra’ dirigi pa Ken Wolf, Aruba
‘Cuckoo!’ dirigi pa Jörgen Sholtens, The Netherlands
‘Lumka Varo’ dirigi pa Jeroen Heuvel, Curaçao
‘Update’ dirigi pa Richard Dijkema, The Netherlands
‘Lockdown’ dirigi pa Angel Antonio Soto, Aruba
‘Bon Trabou’ dirigi pa Ronney Dotel, Aruba
‘Lage bay’ dirigi pa Jhon Freddy T. Montoya, Aruba
‘Wak patras’ dirigi pa Cederic Gei, Aruba
‘Nos ta un’ dirigi pa Julie Merencia, Aruba
E peliculanan aki ta programa pa pasa diasabra, 2 di october for di 8’or di anochi.
Diadomingo lo ta e di tres dia y e ultimo tambe, cuminsando for di atardi cu presentacion di peliculanan cortico internacional. Lo sigui cu masterclass tocante con pa desaroya bon storianan y personahenan pa pelicula. Lo tin un otro tayer pa muchanan unda cu e muchanan lo bay pone bos pa dibuhonan anima. Lo tin un charla tocante cine local cu lo toca e tema di recurso, calidad y distribuicion di cine local.
E atardi lo ta yena cu mas actividadnan educativo manera zonido pa cine cu lo enfoca riba e partinan importante di zonido den pelicula. Tambe lo tin un tayer di produccion duna pa Rebecca Roos cu ta concentra riba e parti di plania un produccion entre otro e trahamento di un planificacion di produccion y su importancia. Riba e anochi di diadomingo lo tin e di dos presentacion di ‘Kingdom of Shorts’.
International Shorts:
‘Par Nepar’ dirigi pa Mario Brkic, Croatia
‘Primeiro Carnaval/First Carnival’ dirigi pa Alan Medina, Brazil
‘Tics’ by Ted E Haynes, USA
‘Hold Ud 365/The struggle is real 365’ dirigi pa Flook Nielsen, Denmark
‘Absolu/Absolute’ dirigi pa Nicolas Brune/Sasha Foínix, France
‘Life on the edge’ dirigi pa Abhishek Dixit, India
‘Report on a Termination’ dirigi pa Arezoo Shabanian, Iran
‘Haut Les Coeurs/The Right Words’ dirigi pa Adrian Moyse Dullin, France
Kingdom of Shorts Part 2 :
Crocus Time’ dirigi pa Thijs Breukers, The Netherlands
‘REM’ dirigi pa Kenna Hernandez, Aruba
‘E Soño di Fiesta den Sabana’ dirigi pa Jhon Freddy T. Montoya, Aruba
‘Tahit’ dirigi pa Rovendley Welvaart, Curaçao
‘Don’t Abandon Me’ dirigi pa Desiree G. Croes, Aruba
‘Light Help’ dirigi pa Angie Gonzalez, Aruba
‘Gifts from Babylon’ dirigi pa Bas Ackermann, The Netherlands
‘Shots of Hope’ dirigi pa Idan Abraham Hernandez, Aruba
“E prome edicion Playa Film Festival ta hiba e lema di hunto atrobe. Riba tres dia nos lo bin hunto atrobe cu nos amigonan, famianan pa hunto participa na actividadnan educativo y creativo. Hunto nos lo bolbe disfruta cu nos cernan keri di peliculanan cu lo inspira nos.” Esaki ta e meta di ‘Playa Film Festival’. Manteniendo tur e reglanan di DVG, fundacion CINEARUBA lo ofrece na e comunidad y e muchanan un alternativa pa e vacacion escolar cu lo inicia diabierna awor.
Playa Film Festival ta un proyecto di fundacion CINEARUBA, ehecuta pa Juan Francisco Pardo y Adriano Nanof. E proyecto ta posibel danki na e sosten di Prins Bernhard Cultuurfonds Caribisch Gebied, VNO, Setar N.V., Unoca, Aruba Bank N.V., Aeropuerto Internacional Reina Beatrix, Bison, Ateliers ’89 y Departamento di Cultura Aruba. Pa medio di contribucion chikito e publico lo tin acceso na tur e actividadnan durante ful e dia. Pa mas informacion por bishita e pagina www.playafilmfestival.com .
Francisco Pardo
Fundacion CINEARUBA


text:
ORANJESTAD, Aruba: Arubaanse Voetbal Bond a bishita veld di S.V. RCA, unda cu a entrega algun bombio pa asina yuda ilumina e veld miho. AVB a acerca CONCACAF pidiendo nan e sosten pa asina por a busca e bombionan cu algun mester di dje. S.V. RCA ta masha contento di por a ricibi e ayudo necesario y a gradici AVB pa esaki.
President di AVB, Ing. Richard Dijkhoff, a indica cu nan ta sigui riba e proyecto cu nan tin conhuntamente cu CONCACAF, unda ta dunando ayudo na e organisacionnan cu ta miembro di Arubaanse Voetbal Bond. E necesidad grandi cu nan tin ta e bombionan y e biaha aki a toca e turno di S.V. RCA. E organisacion a ricibi e bombionan pa asina e tereno lo ta miho ilumina. S.V. RCA ta un organisacion grandi di cual nan tin hopi miembro y por medio di e yudansa di AVB, esaki a yuda e organisacion acapara tur division cu nan tin durante e siman.
Miembro di directiva di S.V. RCA, Jesmira Tromp, a expresa cu nan ta sumamente contento di por a ricibi e ayudo di AVB di e proyecto cu CONCACAF. Na comienso di aña S.V. RCA mes a cambia algun di e luznan cu a kima. Nan a haci esaki riba nan mesun forsa, pero AVB a acerca nan y duna nan e bombionan cu falta. Tur dia ta haci uzo di e veld di S.V. RCA, unda cu e team di muchanan chikito te grandi ta train. E luznan aki lo yuda S.V. RCA, pasobra na luna di Augustus nan lo inicia cu e campeonato di 2017-2018 cu luznan nobo.
A funda Arubaanse Voetbal Bond na aña 1932 y a afilia na CONCACAF na aña 1986 y despues na FIFA na aña 1988. E ta e organisacion cu ta maneha futbol amateur y profesional riba nos isla, incluyendo e muchanan, hoben, hende muhe y adultonan. E ta responsabel pa sanciona e refereenan y e torneonan di futbol organisa pa mayoria liga. Nan oficina ta situa den Compleho Deportivo Frans Figaroa na Noord.


text:
Despues di a haya un avalancha di critica pa su post cu advertencia pa su siguidornan no bin Aruba, Rachel Brathen conoci como Yoga Girl, a subi un video nobo. E biaha aki tabata pa pidi disculpa na Aruba. Yoga Girl a haci e video aki den Papiamento, sigur pa sigura cu su mensahe por yega na tur hende.
Yoga Girl a bisa cu e video cu el a pone tabata resultado di un mal dia p’e. Tambe el a señala cu e ta hayando menasa di morto y ta pidi pa stop cu e bullying riba dje.
Cu e video aki por conclui cu tema di Yoga Girl unda den un forma hopi habri y sincero, e ta pidi comprenshon y disculpa na Aruba completo y a trata na splica sumes lo mihor cu e por. Na final, eror ta humano.


text:
News
Prome eleccion Comision di Atleta
Esaki lo tuma lugar den Oktober proximo
Prome eleccion di Comision di Atleta di Comite Olimpico Arubano(COA) lo tuma lugar den luna OKTOBER proximo
Comite Olimpico Arubano(COA) tin e grato placer pa anuncia cu pa prome biaha den su historia lo bay tin un eleccion pa un Comision di Atleta. E Comision di Atleta lo consisti di algun atleta of ex-atleta cu lo bira miembro di dicho comision presidi pa un Presidente di Comision cual lo ser escohi pa e demas miembronan despues cu e eleccion tuma lugar. Ta bon pa bisa cu e Presidente di e Comision di Atleta lo atende reunionnan di directiva di COA, pues e atletanan ta haya”inspraak” den tur desicion cu ta regarda atletanan di Aruba. E comision lo sinta pa 4 aña. Tuma nota cu atletanan cu ta biba den exterior pa motibo di studio of entrenamento a crea un posibilidad pa maximo 2 cupo “extra-ordinario” den directiva. Nan ta exclui di e posibilidad pa bira presidente di comision. Mientras tanto tur federacion ricibi e pakete di informacion.
Rekisitonan pa bira candidato Comision di Atleta ta:
1. e atleta a participa como un competidor den un deporte cu ta den programa di e Weganan Olimpico, Panamericano, ODESUR of CAC di e Olimpiada actual (2016-2019) of di e Olimpiada net prome (2012-2015) of dos Olimpiada prome cu esun actual (2008-2011);
2. e canditato tin 18 aña dia di eleccion;
3. e candidato ta papia diferente idioma pa e por participa activamente den reunionnan;
4. e candidato mester manda un descripcion cortico (max 200 palabra) pakico e ta postula su mes como candidato pa Comision di Atleta;
5. e candidato mester postula su mes via su federacion.
Manera anuncia anteriormente, durante e ultimo siman di oktober e eleccion di e comision lo tuma lugar. Procedura di eleccion ta cu cada atleta lo ricibi via su email un link a base di cual e lo por vota digitalmente. Pa esaki nos ta pidi tur atleta cu ta cumpli cu e rekisitonan pa manda COA nan nomber (oficial manera e ta den pasport of ID) y tambe nan email pa asina nan tambe por vota.
E rekisitonan pa bin na remarke pa vota ta:
1. e atleta a participa como un competidor den un deporte cu ta den programa di e Weganan Olimpico, Panamericano, ODESUR of CAC di e Olimpiada actual (2016-2019) of di e Olimpiada net prome (2012-2015) of dos Olimpiada prome cu esun actual (2008-2011);
2. e atleta ta/tabata un miembro di un federacion miembro di COA;
3. votacion ta sosede digital pa medio di un link na su email adres.
COA ta urgi tur interesado pa yena su nomber y bin forma parti di e famia di COA.
Pa haya mas informacion of pa e-mail bo datos tuma contacto na info@olympicaruba.com of p.werleman@olympicaruba.com.


text:
Recientemente a tuma lugar weganan di baseball Copa Europa na Italia unda cu seleccion di Hulanda a
hunga y a logra yega e gran final contra di Israel.
Den seleccion di Hulanda a forma parti 4 hungador di Aruba cu ta Jandido Tromp, Sicnarf Loopstok,
Dwayne Kemp y Ray-Patrick Didder.
Den wega final contra di Israel, Hulanda tabata perdi cu score di 4-1, pero cu homerun di Roger
Bernadina y 2 hende na base e wega a keda empata y despues seleccion di Hulanda den bom di ocho
inning a sigura e victoria cu score di 9-4 y asina titula campeon di Europa, lagando Israel como sub
campeon di e torneo aki cu a tuma lugar na Torino, Italia.
Palabra di pabien ta bay na seleccion di Hulanda y tambe e 4 peloteronan di Aruba cu ta Jandido Tromp,
Sicnarf Loopstok, Dwayne Kemp y Ray-Patrick Didder.
Seleccion di Hulanda campeon di Europa den baseball
Recientemente a tuma lugar weganan di baseball Copa Europa na Italia unda cu seleccion di Hulanda a


text:
Disponibel na hulandes tambe
Gobièrnu a indiká na luna di ougùstùs último, ku si preis di krudo i produktonan refiná kontinuá den e trènt di e momento ei, lo por premirá un bahada den algun di e preisnan den luna di òktober próksimo.
E trayekto di bahada di preis di kombustibel a ser konfirmá i konsekuentemente preis di gasolin, diésel i koriente ta baha: gasolin (tabata f.2,018 i ta bira f.1,614 pa liter), diésel (tabata f. 1,132 i ta bira f. 1,098 pa liter) i koriente (tabata f.0,5568 i ta bira f.0,5139 pa kWh promedio). E preis di awa ta subi (tabata f.9,8223 i ta bira f.9,8462 pa m3 promedio).
Di e bahadanan e bahada di preis di gasolin ta esun mas suspstanshal. E sistema di adaptá preis ta a base di preisnan relevante riba merkado mundial. Mirando ku preis di krudo i produktonan refiná a bin ta oumenta delaster simannan i si e trènt kontinuá òf e preisnan stabilisá na e nível aktual, lo por premirá un subida den algun di e preisnan den luna di novèmber próksimo.
Ademas, gobièrnu a bin ta tuma nota di fluktuashon supstanshal di preis di gasolin. I p’esei a enkargá Bureau Telecommunicatie en Post pa studia un sistema pa limitá fluktuashon demasiado grandi den preis.


text:
E hende muhenan cu tin poco of mucho yiu ta parce di envehece mas lihe cu esunnan cu tin 3 of 4, a haya un estudio. E encuentro ta respalda e conocemento existente cu e embaraso y e parto tin algun beneficionan fisiologo, pero solamente te cu cierto punto.
E hende muhenan ta duna luz na 3 cu 4 yiu ta parce di acerta den e punto optimo ora ta trata di con nan embaraso y partonan a afecta e envehecemento.
Segun un estudio di dia 25 di november publica den e revista Scientific Reports, duna luz of menos of mas mucha ta acelera algun procesonan di envehecemento despues di e menopaus, incluso ora ta controla e otro factornan manera e edad y e estilo di bida.
E patron aki ta mas pronuncia den e extremo nan : den un manera di bisa, e hende muhenan cu nunca a tene yiu y e hende muhenan cu a tene 7 yiu, den promedio, ta envehece mas lihe segun algun metricanan cu e hende muhenan cu tin 1 of 5 yiu.
E investigadonan, di e Universidad di Penn State y e Universidad di Northwestern, ta bisa cu e tabata spera cu e descubrimentonan, ya cu sa di sa caba cu e embaraso y e parto tin algun efectonan positivo den e curpa, pero despues di un momento, e experiencianan por desgast’e.
Pero aunke investigacionnan anterior a vincula e cantidad di mucha cu e personanan ta duna luz, cual ta yama paridad, cu e mortalidad, nan estudio a yuda completa loke por sucede den medio di e proceso.
E ta posibel cu nan ta interveni e otro factornan cu ta yuda splica e similitud entre e personanan cu tabata tin poco yiunan y cu esunnan cu tin hopi yiunan.
Pa e estudio, e investigadonan a analisa e datonan recopila entre 1999 y 2010 di 4.418 participantenan den e encuesta Nacional di Examen di Salud y nutricion di e Centronan pa e control y e prevencion di enfermedadnan.
Nan tabata kier a mira si e cantidad di nacidonan bibo cu tabata tin un muhe y si ya a pasa door di e menopausa of no, tabata tin algun relacion cu varios medidanan di envehecimento biologico, inclui e evaluacionnan di salud metabolico, e funcion renal y hepatico, e anemia y e glubulonan cora. Trastorno celularnan y funcion inmunologico e inflamacion.
Nan a haya un curve den un forma di U entre e number di nacidonan bibo y e envehecemento biologico acelera, pero solo den formanan visibel despues di e menopaus.
Waylon Hastings, un di e autornan di estudio y investigado postdoctoral den Penn State, El a informa Insider cu tin varios explicacionnan potencial di, dicon e personanan cu tabata tin poco of ningun yiu si ta wak similarnan den terminonan di e mercadonan aki biologico di envehecemento na e personanan cu ya tabata tin hopi yiunan.
Lo por ta tambe cu e hende muhenan cu afeccionnan subyacente, manera enfermedadnan hereditario, tin menos probabilidad di tin yiu y mas probabilidadnan di experimenta un envehecimento acelera. Tambe e ta posibel cu e hende muhenan cu menos of ningun yiu tin menos apoyo social y mas stress cu e hende muhenan cu e recursonan pa tene 3 of 4 yiunan, Hastings a bisa.
Finalmente, a bisa lo por ta cu e embaraso y e parto lo por ta beneficioso pa algun sistema y perhudicial pa otronan, pero e datonan solamente a captura e impacto colectivo den cuatro sistema principalnan.
“E impacto relativo den cada sistema por varia cu cada embaraso, loke ta resulta den un impacto negativo den e prome embarasonan sigui door di un impacto positivo general den e siguiente periodo di embaraso cu eventualmente ta bira mas negativo nuevamente na medida cu un mayor number di embaraso ta desgasta den e curpa capacidad pa adapta na e cambionan metabolico generalisa asocia cu e embaraso” Hastings ta bisa.
“E ta online cu e refranenan biuew “dimas di algo bon of un poco di stress ta bon pa bo “.
E descubrimentonan solamente a aparece despues di e menopausa
Ora nan a observa e hende muhenan e mesun medidanan den e muhenan premenopaus, e autornan no a haya ningun relacion entre e number di yiunan y envehecimento acelera.
Esaki por debe na kico, mientras e hende muhenan ainda ta fertil, nan curpa ta protege contra e posibel consecuencianan negativo di embaraso y e parto pa apoya e reproduccion.
Pero un biaha cu nan ta incapaz di reproduci nan mes, ta parce cu “cualkier mecanismo di proteccion cu ta funciona pa amortigua e consecuencianan negativo di e embaraso y e parto den e muhenan premenopausico ya no ta funciona of tin un funcionamento limita den e añanan posterior den e menopausa” Hastings a bisa.
E investigacion solamente a pinta un imagen amplio, pero no a demostra un relacion di causa y efectonan.
E estudio mester wordo interpreta cu cautela, ya cu solamente lo por establece asociacionnan entre e number di muchanan y e envehecemento, pero no purba ningun relacion di causa y efectonan.
“Mi lo gusta cu e mamanan compronde cu e partonannan cu nos ta mustra ta promedionan den miles di hende muhenan, no ta necesariamente representativo di tur hende muhe y e ta probabel cu por cambia tambe despues di tempo y e espacio” Hastings a bisa y tambe a agrega cu e resultadonan solamente tabata pinta un imagen amplio, pero no ta indica con e curpa di un hende muhe lo mustra afecta na largo plaso door di e embaraso y e parto.
“Den cada number di nacidonan bibo tin algun hende muhenan cu ta haciendo e hopi nan hopi malo y tin algun hende muhenan cu ta haciendo e excepcionalmente” el a bisa.
Mester ainda di mas investigacionnan, Hastings a bisa den un comunicado di prensa pa compronde e miho transicion na e menopauze y e salud reproductivo femenino en general.


text:
Entrante awe contribuyentenan por haci un cita pa entrega nan declaracion di inkomstenbelasting
y winstbelasting 2019
Subi nos website pa traha un cita awe mes
ORANJESTAD – Departamento di Impuesto ta participa cu entrante awe, 8 di september 2020, ta posibel pa contribuyentenan haci un cita pa entrega nan declaracion di inkomstenbelasting como tambe winstbelasting 2019. Pa traha un cita e contribuyente por subi nos website www.impuesto.aw y riba e homepage click riba ‘Afspraak maken’. Unabes cu un cita wordo traha e contribuyente lo ricibi un confirmacion via di su e-mail den cual ta indica e fecha y ora cu e lo por pasa entrega dicho documentonan na e edificio principal na Camacuri. Contribuyentenan cu tin dificultad pa traha un afspraak digitalmente semper por acudi cerca nos funcionarionan cu ta atende cu servicio na cliente (“customer service desk”) na 5227424 of 5227423.
Ta importante pa agrega cu Departamento di Impuesto no a elimina e posibilidad pa entrega e declaracion di inkomstenbelasting y winstbelasting 2019 sin un cita. Sin embargo, conforme e reglanan di DVG, Departamento di Impuesto ta limita e cantidad di bishitante y ta permiti pa haci entrega di e documentanan aki bou di ciertonan condicionan.
Aki ta sigui condicionan pa entrega declaracion di inkomstenbelasting y winsteblasting 2019 sin un cita:
- Ta acepta maximo 3 declaracion di inkomstenbelasting of winstbelasting pa persona - Pa entrega mas cu 3 declaracion ta necesario pa haci un cita - Mester ta un pensionado (60 plus) pa haya preferencia entre 8:00am y 10:00am - Contribuyente cu no ta (60 plus) por presenta entrante 10:00am
Departamento di Impuesto ta pidi tur contribuyente pa cumpli cu nan orario stipula conforme nan cita pa di e forma aki tur cos por bay di un manera structura y segun reglanan vigente pa proteha nos salud.
Gerencia di Departamento di Impuesto 8 di september 2020


text:
ORANJESTAD – Departamento di Aduana ta informa tur su clientenan cu dialuna awo dia 27 di september 2021 no lo tin sistema di Asycuda entre 7.30’or pa 9.30’ or di mainta. Esaki ta pa motibo cu lo ehecuta un server update riba e sistema general di Aduana. Esaki ta significa cu brokers no lo por haci declaracion- of pagonan online. Na momento cu e sistema ta funcionando bek, lo procesa e pagonan.
Departamento di Aduana ta spera di por a informa tur cliente y partners debidamente.
Pa pregunta por manda nos un email na: info@douane.aw of yama nos na 523-8888.
#######


text:
Fosfaat ta componentenan organico den cual oxigeno forforico hidrogeno, carbon y of nitrogeno ta uni den un manera cu e matanan por absorba nan facilmente. Matanan mester tin fosforo pa di e manera aki traha reis fuerte pa pari flor y fruta. Asina ta, e recurso di fosfaat tabatin demanda grandi den añanan pa motibo di nan uso pa traha fertilisante.
Componente di fosfaat ta wordo forma naturalmente ora e sushi (guano) di animal reacciona kimicamente cu awa yobi, produciendo acido fosforico. E calichi den e area ta penetra cu acido y asina e componente ta forma.
Den Seroe Colorado tin dos tipo di deposito di fosfaat. Uno di menos importancia economico, consistiendo di sushi di raton di anochi y coneu, etc. Den e cuebanan di Seroe Colorado, cu a combina cu calichi cu ta forma su murayanan y vloer pa bira fosfaat di cueba (facilmente pa reconoce pa motibo cu e ta contene weso y diente di animalnan involvi, igualmente cu casca di soldachi). Minamento di e tipo di fosfaat aki nunca tabata exitoso pa motibo cu e deposito ta caba mucho lihe y su calidad ta varia mucho.
E di dos tipo di deposito ta contene kalichi penetra pa acido fosforico di capa di guano cu a somenta completamente. E origen di e capanan di fosfaat por wordo splica door di sinkmento y subimento di e tereno. E depositonan mixto aki na Aruba ta di e tipo aki.
E presencia di fosfaat aki a wordo descubri na aña 1859, pero minamento no a cuminsa. Pa un motibo of otro, te binti aña despues, na 1879. Despues di un comienso no-existoso pa Sr. C. B. Sewell di London, e Aruba Phosphate Company (Aruba Phosfaat Maatschappij) of APM, forma pa un grupo di inversionista local a tuma over na december di e mesun aña. E compania tabatin un dificultad pa haya trahado riba e isla, como cu e forsa laboral Arubiano tabata ocupa den mina di oro, asina ta cu mester a emplea 40 trahado di Boneiro, pagando cada un Fls.15.00 pa luna, incluiendo cas y cuminda. Tambe 20 Metsla y Carpinte for di Corsou pa construi edificionan necesario cu un pago di Fls.230.00 pa siman (trahado cu abilidad avansa e pago ta mas halto).
San Nicolas, e tempo aki no tabata ni un stad, pero cu algun rancho di piscado banda di e bahia. E comunidad di Sero Colorado tabata un rancho, net pabou di unda Esso Club a bin despues, tabatin cinco saliña comercial di salo. E ultimo dosnan aki no a cambia te ora e refinera a wordo traha, pero e trahadonan di APM mester a hospeda na San Nicolas, asina ta e mester a crece. Primeramente e compania a traha un waf chikito di palo den e bahia y casnan apropia pa nan trahadonan. Na aña 1881 ekipo pisa encarga for di Inglatera a cuminsa yega for di New York, igualmente un touwboot pa asisti barconan paden y pafo di e waf smal. Trahadonan a cuminsa pone spoor pa e ferocaril cu lo re-emplasa e burico, cu lo wordo usa pa transporta mineral. E ferocaril aki eventualmentte a move mas o menos 100 ton di mineral pa dia, cargando e den un wagon cu ta kenter, mas o menos binti di nan consistiendo un trein. E tabata mas di seis kilometer largo y a uni e trabou di mina cu otro cu e waf den e bahia.
E compania pa fin di aña 1882, tabata zorg pa trabou pa 250 trahado, pagando nan Fls.4.00 pa dia. Un towboot mas grandi yama “Phosphate” a yega, y tambe un motor grandi pa e ferocaril. Mas pos a wordo coba y sistema di tubo instala pa hiba awa pa San Nicolas. Un pier di hero a wordo traha, reduciendo e tempo pa carga barco na dos tercera parti. Na e momento aki e vuurtoren di Seroe Colorado a wordo traha. Poni riba mapa ë tempo ey como “Fire Tower” cu ta supone cu ta asina e tabata, un toren cu un flambeu.
E siguiente aña 1883, e prome dividendo a wordo paga na e inversionistanan di e compania, y impuesto paga na gobierno pa e compania, riba fosfaat despacha, a permiti tur e colonia di Antiyas Neerlandes pa balansa nan presupuesto sin un subsidio pa diestres aña consecutivo. Cu excepcion di e periodo aki, un subsidio tabata necesario tur aña for di 1795 te na 1936. Pa aña 1884, e compania y inversionistanan a cuminsa haya un ganashi varios bes mas grandi cu nan inversionnan.
E fosfaat local tabata ser haya den capanan diki, tin bes binti pia diki (y tin bes mas) riba e fundeshi original di e piedranan di e seronan, y parcialmente cubri cu calichi fresco. E color di e fosfaat ta varia di geel pa un cora-maron y cora. E ta duro pero bros. Trabou di mina a cuminsa riba e superficie, den pitnan habri, y a sigui te mas o menos 1890. Na 1889, bastante depositonan di superficie a ser encontra ora di boramento pa awa na Bankí Jerome (net patras di e calichi pit). E depositonan a bini djis bou di un cubrimento relativamente fini di calichi. Trabou di mina na e superficie a wordo introduci; entradanan smal a wordo coba y galerianan horizontal habri den tur tres localidad: Bankí Jerome, Sero Colebra y Seroe Colorado.
E ganashi di e compania a baha considerablemente den 1890 y cuminsamento di 1900 y den algun aña cu perdida. Trabou di mina na e supervicie ta mas caro cu den pitnan habri, impuesto di gobierno tabata halto; y depositonan di fosfaat rico y na abundancia a ser encontra na Florida, Algeria y Tuniz, afectando e prijs pa tonelada. Cu binimento di e di Prome Guera Mundial a haci transportacion no-realisabel y e compania a termina e operacion di e mina na augustus 1914. Aruba Phosfaat Maatschappij a disolvi oficialmente na juni 1915.
E localidad di e tunnel y extension na Bankí Jerome ta scur, pero esunnan na Seroe Colorado y Sero Colebra ta surpasa e cueba di Seroe Colorado. Dia e hospital di Lago a wordo basha abou na 1985, tur e sushedad a wordo pusha cu chubato den tur e cuebanan di e mina y entradanan na Sero Colebra. Moviendo e sushedad por ta un trabou grandi, pero no un trabou insuperabel. Un hende mester hacié. Eybou tin un locomotief bieu. E luga tambe por ser usa pa un rondtrip pa muchanan di scol, y cu bastante placa poni aden (airco, etc.) por bira un atraccion turistico fantastico. Mientrastanto e mina di Seroe Colorado a wordo bishita pa prome biaha den hopi aña y mas facilidad di manera cu e por wordo bishita – cu permiso y un guia cualkier rato cu ta desea. E no ta, por lo menos awo, pa un rondtrip pa muchanan di scol. E entradanan ta hundo (30 pia) como dies meter bay abou, e tunnelnan tur ta mustra mescos cu ta bay den profundidad cu crusamento di otro tunnelnan – perde eyden ta hopi facil, no tin lus (mas cu claro) y hopi hopi calor. Corda cu ta un cueba? Wel asina mes. Sinembargo, pa un persona adulto y cu permiso (asina sa cu bo ta eybou) y cu un guia, e ta bunita y fascinante. E galerianan ta corta den tres nivel, esun ariba di e otro, y den cierto luga por wordo mira mesora, tin un caretia laga eynan riba spoor cu un winchi pa ranké, tin un area cu awa para cu ta mustra como un baño Romano pa henter mundo, e columnanan di steun, corta den e piedranan ta traha arca cu e dak, y traha marcanan di e flambeunan usa den pasado pa iluminacion.
Kalichi ta wordo traha di carbonado di calcium cu ta combina cu e acido fosforico pa traha calcium fosforico (yama piedra di fosfaat), awa y dioxido di carbon.
E hendenan di Noord cu tabata traha na e compania di fosfaat aki mester a bin riba burico y usa e prome caminda di santo cu a wordo traha entre Santa Cruz y Savaneta. Nan tabata keda cerca famia pariba di brug, ta laga e buriconan sosega pa despies sigui via Zeewijk, pasobra e tempo ey no tabatin un refineria ainda. Ta e ruta aki nan mester a tuma. Hasta te despues cu Playa a bira un parokia nobo na aña 1813, nan a usa e caminda aki pa bay San Nicolas. Ta te na augustus 1887, e caminda di Oranjestad pa Savaneta a keda aproba pa pasa cu vehiculo riba dje. E tabata un caminda smal di santo. Dia Lago a cuminsa traha su refineria na 1924, e empleadonan di e compania mester a usa e ruta aki, sea nan ta sali di Playa, Sta. Cruz y otro barionan pabou di brug y vice versa.
Dufi Kock
17 di maart 2017


text:
Den fin di siman a tuma luga e evento anual di Aruba Open Water Challenge. Registracion a inicia ya for di 6.30 AM y a cera 7.30 AM. E evento aki a conta cu diferente categoria, pa esunnan cu lo participa den 1KM, 3KM y 5KM. Despues cu e participantenan a pasa den e proceso di registracion, a haci un chekeo medico cu nan.
Si el a pasa a chekeo cu exito, e ora ta otorga e number di participacion. E control di huña tambe a hunga un rol, pa siguridad, no por tin huña largo. Mirando cu tin cu tene cuenta cu protocol di DVG, algun parti tabata cera pa publico, solamente atleta, coach, oficial y voluntario tabata permiti.


text:
NOTISIA DI POLIS DI DJÁRASONPROMÉ DI SÈPTÈMBER TE KU DJÁRASON 8 DI SÈPTÈMBER 2021
Ladronisia for di outo
Riba djamars 7 di sèptèmber a drenta keho di ladronisia for di den un outo ku tabata stashoná na e sitio di sambuyáWeber’sJoy. Entre 10.55 or i 11.55 or di mainta deskonosínan a destruí e winshil di patras ku un piedra i a bai ku un tas ku kontenido i un telefòn. E outo tabata na lòk. Ta investigando e kaso.
Kandela den kònteiner
Riba djaluna 6 di sèptèmber sentral di polis a risibí notifikashon tokante un kònteinersituá na un sitio di konstrukshon na Bulevar Gobernador Nicolaas Debrot na altura di e rotònde,ku tabata saka huma. Na yegada di patruya i brantwer a resultá ku tabata trata di un instalashon di èrko ku a pega kandela. Brantwer a paga e kandela. No tabatin herido.
Aksidente entre outo i bròmer
Riba djaluna 6 di sèptèmber, alrededor di 7.45 or di anochi, un aksidente entre un outo i unbròmer a tuma lugá riba Kaya Nikiboko Nort. Ambulans a transportáshofùr di e bròmer pa hospital pa tratamentu médiko. A konfiská e bròmer komo ku eno tabatin plachi di number ni lus.
Atrako den kas na Republiek
Riba djaluna 6 di sèptèmber alrededor di 10.30 or di anochi algun deskonosí a drenta un kas na Republiek ia atraká un dama di edat. E sospechosonan a bai ku entre otro outo i a algun poseshon di e dama. Alrededor di 3.25 or di mardugá riba djamars 7 di sèptèmber, a detené un hòmber di inisial I.B.V.P. di 21 aña di edat den e kaso aki. Mas den oranan di tramèrdia a detené un di dos sospechoso. Ta trata di un hòmber di inisial T.A.G.D. di 25 aña di edat. Investigashon den e kaso ta andando i no ta ekskluí ku lo bai tin mas detenshon.
Ladronisia na Alta Mira Unjo
Riba djaluna 6 di sèptèmber entre 11.45 or di mainta i 12.50 or di mèrdia, deskonosínan a bai ku dos tas ku entre otro un iPhone , pòtmòninan ku vários tarheta di banko, un kámaraisènkèsh for di den e outo. E outo tabata stashoná na e sitio turístiko Alta Mira Unjo na Rincon i no tabata na lòk. Ta investigando e kaso.
Aksidente riba Kaya Nikiboko Nort
Den oranan di mainta riba djaluna 6 di sèptèmber, un aksidente entre un pikòp i un bròmer a tuma lugá riba Kaya Nikiboko Nort. Shofùr di epikòp ke a bai pasa un grupo di bròmeri baha i subi kaminda bek dor di kua un bròmer a bai dal den e lus patras na banda robes di e pikòp ku komo konsekuensia ku e shofùr a kai. Personal di ambulans a trata e shofùr di e bròmer na e sitio mes i en mester a bai hospital.
Entrada hudisial
Riba djabièrnè 3 di sèptèmber un entrada hudisial a tuma lugá den un kas situána Kaya Linda. E entrada hudisial tabata den kuadro di violashon di Lei di Opio BES. Durante di e entrada hudisial a konfiská un saku ku probablemente mariwana komo kontenido.
Outo a bòltu
Riba djadumingu 5 di sèptèmber, pa motibu deskonosí un outo a bòltu an Kaya Tanki Maraka durante kua a ranka 6 staka i mas o ménos 7 meter di waya di kura bai kuné. Personal di ambulans a trata e shofùr na e sitio mes i su situashon tabata stabil.
‘Hit & Run’
Den oranan di mardugá riba djadumingu 5 di sèptèmbershofùr di un pikòp a okashoná un aksidente riba Kaya Korona despues di kua ela kore bai. Shofùr di e outo enbolbí den e aksidente a sigui e pikòp i na mes momentu su pareha a informá polis. A topa ku shofùr di e pikòp riba un sitio di stashonásituána Kaya Prensès Marie kaminda a lag’e hasi un ‘blaastest’. A konsekuensia di e resultado di e tèst a bai kuné warda di polis pa hasi un análisis di rosea. Despues di e análisis di rosea e shofùr a haña un prosèsferbal pa manehá bou di influensia i a haña prohibishon pa manehá pa 4 ora. A warda e yabi di e pikòpi por a buska esaki na warda di polis despues di mustra un reibeweisi prueba di seguro bálido.
A detenéhòmber burachi
Alrededor di 6 or di atardi a detené un hòmber di inisial R.A.J.B. di 52 aña di edat riba Kaya J.N.E. Craane en konekshon ku buracheria públiko. E tabata kore zeilu riba un skuter. Despues di a lag’e klara pa 6 ora e por a bai kas ku un prosèsferbal pa manehá bou di influensia.
Outo ta kore dal den outo stashoná
Riba djasabra 4 di sèptèmber sentral di polis a haña notifikashon ku, pa motibu deskonosí, un outo a kore dal den un outo ku tabata stashoná na Kaya Bamba. Ambulans a atendé ku e tres okupantenan na e sitio mes despues di kua nan por a bai kas.
Detenshon
Alrededor di 2.50 or di mardugá riba djasabra 4 di sèptèmber a detené un hòmber di inisial J.R. di 18 aña di edat den Centrumgebied, en konekshon ku insultá di un ámtenar den funshon.
Outo ta kore riba ‘fietspad’
Den kurso di siman tras di lomba a señalá un outo ku tabata koriendo riba e fietspad na e kaya ku ta kondusí na Skol Amplio Papa Cornes, pa no mester apasa riba e drèmpelnan riba e kaya kompletamente nobo. Esaki ta okashoná un situashon peligroso pa baiskelnan ku ta biniendo for di direkshon kontrali ku inosentemente ta bira bògt. Prevení situashonnan peligroso sin nodi i kontribuí na un tráfiko seif.
Bo a mira algu sospechoso? Yama 717 8000 òf e liña di tep anónimo 717 7251.


text:
ORANJESTAD, Aruba - 21 augustus 2020
Resultadonan di testnan di Covid ta indica cu famianan cu ta biba cu e Covid patientnan bou un dak, ta pegando cu e virus y ta test positivo, e asina yama “tweede kring”. Esaki a wordo anticipa
Esaki ta e motibo pakico ta importante pa tur cu ta biba den un cas cu un persona positivo, mantene su mes na e protocol di cuarentena obligatorio.
Na momento cu un persona wordo diagnostica positivo, tur esnan den e cas ta automaticamente den cuarentena obligatorio cuminsando cu 7 dia y na prome señal di sintoma mester yama dokter di cas pa por haci un test.
Update di awe ta informa cu tin 73 caso positivo aserca, 61 persona a recupera, total di test haci 376, den hospital tin 27 persona interna di cual 4 ta den ICU.
Pa tur protocol y informacion valioso bishita e website www.arubacovid19.org
Hunto nos por STOP e atrobe !


text:
HOFI DEN BARIO 55 - 60+
Despues di e encuesta di juli 2020, pa haya sa kiko ta e deseonandi nos adultonan mayor, Orguyosamente Fundacion MovementoTa Bida,den su proyecto Hunto Grandi, Grandi Hunto ta anunciacu lo bay start cu e projecto di "Hardineria". Esaki ta un di e peticionnan cu a resalta den e encuesta, hunto cu "DesaroyoDigital", cual projecto ya a conclui y por bisa tawata un exitorotundo.
Den e projecto di Hardineria, ta duna preferenia na adultonan di 55 - 60+ pa nan por sali for di cas pa un par di ora y encontra cu otro den un otro ambiente. Alaves haciendo algo nobo p'afo di cas. Esaki lo ta na tereno cu conjuntamente cu Cas Sjabururi a pone disponible pa Fundacion Movemiento ta Bida. E proyectoaki sigur lo tene e curpa y e mente activo, cualnan sigur ta e meta di FMTB. E fecha tentativo pa inicia lo ta y lo tuma lugarna Cas Shabururi.
Tin algun exigencianan cu lo mester por cumpli cu ne, e.o.:
• Experiencia basico den Hardineria
• Por traha independiente
• Transporte propio
• Mester tin tempo, parti mainta
• Hofi lo ta habri di dialuna-diadumingo 6:00 - 10:00
• Habri pa hende homber y hende muher
Pa inscripcion jama na 641 9272 di 9:00 - 11:00, pa bo no perdee oportunidad unico aki.
Mester tene na cuenta cu cantidad di participante ta limita, pa motibo di e situacion reinante di COVID 19.


text:
KRALENDIJK – Relashoná ku malkontentu di un grupo di mayor, Patricia Angela direktora di Skol Amplio Papa Cornes (SAPC), a reakshoná riba e artíkulo ku Radio Live 99.9 FM a publiká mainta. Angela: ”Un yùfrou di e grupo a entrega karta di retiru novèmber último. Nos di Skol Amplio Papa Cornes no a kit’é for di e funshon komo dosente na skol. Nos di skol tabata deseá pa e yùfrou a kontinuá ku e klas ku e ta duna lès te na final di aña eskolar. E yùfrou a tuma e desishon loke ta algu personal. Mayornan ku tin yu ku e yùfrou ta duna lès ta prekupá, i tabata interesá pa tende si tin un remplasante pa e grupo. Nos ta komprondé nan prekupashon. Skol Amplio Papa Cornes tin un remplasante pa e yùfrou ku ta bai for di skol, i momentu ku tur kos ta konkreto skol ta pone mayornan na altura i duna tur informashon nesesario,” Angela direktora di e skol a menshoná den e reakshon.
TIN YÙFROU PA REMPLASÁ ESUN KU TA BAI FOR DI SKOL AMPLIO PAPA CORNES
KRALENDIJK – Relashoná ku malkontentu di un grupo di mayor, Patricia Angela direktora di Skol Amplio Papa Cornes (SAPC), a reakshoná riba e artíkulo ku Radio Live 99.9 FM a publiká mainta. Angela: ”Un yùfrou di e grupo a entrega karta di retiru novèmber último. Nos di Skol Amplio Papa Cornes no a kit’é for di e funshon komo dosente na skol. Nos di skol tabata deseá pa e yùfrou a kontinuá ku e klas ku e ta duna lès te na final di aña eskolar. E yùfrou a tuma e desishon loke ta algu personal. Mayornan ku tin yu ku e yùfrou ta duna lès ta prekupá, i tabata interesá pa tende si tin un remplasante pa e grupo. Nos ta komprondé nan prekupashon. Skol Amplio Papa Cornes tin un remplasante pa e yùfrou ku ta bai for di skol, i momentu ku tur kos ta konkreto skol ta pone mayornan na altura i duna tur informashon nesesario,” Angela direktora di e skol a menshoná den e reakshon.


text:
FAQ
HIPOTEK & FIANSA
(INKLUYENDO FIANSA PA OUTO I FIANSA PERSONAL)
Nò. E kondishonnan di e kontrato di fiansa firmá ku Girobank N.V. ta kompletamente aplikabel. No ta nesesario pa firma un kontrato separá/adishonal ku GSH. Bo pagonan di fiansa lo kontinuá manera nòrmal riba e kuenta bankario di Girobank. Solamente mantené e aktual instrukshonnan di pago. Si por si akaso instrukshonnan di pago di fiansa kambia, GSH lo informá bo adelantá.
Lo bo keda ku bo kontakto di kuenta di Girobank N.V. pa e lunanan di Mei i Yüni 2021. Den e periodo menshona GSH a start su operashonnan. Algun empleado di Girobank lo wòrdu traspasá pa GSH. Den Yüli 2021 bo account manager lo ta konosi. Bo por yama 433-9228 pa mas informashon.
Si, bo mester hasi bo pago di fiansa/hipotek (inkluyendo interes) manera akordá den e kontrato. Nada no ta kambia relashoná ku bo obligashonnan di fiansa, bo mester sigui paga e fiansa te ora ku e ta kompletamente pagá. Den kaso ku un kliente bai un otro banko, e kliente ahinda tin e responsabilidat di paga e fiansa kompleto (inkluyendo interes).
E proseduranan di e kontrato di fiansa será ku Girobank N.V. ta apliká I dikta ku tur kliente mester paga un but den e kaso ku kaba paga nan fiansa mas trempan. Konsiderando algun sirkunstansianan, GSH por opta pa no kobra e but akí. Por fabor tuma kontakto ku nos.
Te ki momento mi mester hasi pagonan di fiansa/hipotek na Girobank N.V. i ki ora mester hasi esakinan na GI-RO Settlement Holding N.V. ?
Fiadónan mester kumpli ku nan obligashonnan di pago na GSH na mes manera ku na Girobank. No kambia bo instrukshonnan di pago. Simplemente lo bo sigui paga manera akordá den e kontrato ku Girobank. Kualkier kambio den e instrukshonnan di pago lo wòrdu komuniká na e fiadónan na debido tempu.
Nò, pero GSH por kanselá e but pa pago trempan.
Te na e momento ku bo fiansa a wòrdu ofisialmente transferí pa GSH(30 di Aprel 2021), a debitá bo saldo ku e montante di retraso riba e fiansa(nan) di Girobank. E montante ku a sobra lo wòrdu pagá dor di Girobank N.V. Despues di 30 di Aprel 2021 bo fiansa a wòrdu transferí pa GSH.
Por fabor yena e formulario pa un sita riba e wèpsait akí pa regla bo bishita na GSH òf yama nos riba 433-9228.
GSH a risibí bo fiansa di Girobank N.V. komo pago pa un fasilidat ku a permití Girobank solushoná su debenan ku su depositantenan. Kualkier disputa (legal) lo sigui ku Girobank komo kontra partido, segun e reglanan di moratorio di CBCS. GSH ta un Vehíkulo pa un Meta Speshal pa likidá e portafolio di fiansa di Girobank. Komo un entidat legal separá, GSH no ta tuma enkargo di disputanan (legal) ku klientenan tin ku Girobank N.V. Ta importante pa GSH sa ora bo ta den un disputa (legal) ku Girobank N.V., por fabor informá nos via info@gshcuracao.com òf traha un sita ku nos via e formulario di sita riba e wèpsait akí.
Si, e akuerdo legal entre Girobank i GSH ta determiná ku GSH ta e reseptor benefisiario legal di tur derecho di retenshon, garantia kolateral, garantia, òf otro instrumento proveé komo kobertura òf siguridat pa bo fiansa. Benefisiario di Girobank N.V. outomatikamente ta wòrdu konsiderá komo benefisiario di GSH.
SEGURO
Si, pa e echo ku Girobank N.V. ta operá komo broker pa diferente kompania di Seguro i Girobank mes no ta e kompania di seguro, e kobertura di seguro lo keda bálido. Kualkier futuro kambio en konekshon ku e transferensha pa GSH lo wòrdu komuniká na klientenan na debido tempu.
Pa e echo ku Girobank N.V. ta operá komo broker, e polis di seguro no lo kaduká i e gastunan outomatikamente lo wòrdu debitá for di bo kuenta.
OTRO
Nò. Bo relashon di kuenta no ta wòrdu transferí pa GSH pero lo sigui ku Girobank N.V.
Tur informashon tokante pago te ku NAf. 1.200.000,- ta wòrdu spliká riba e wèpsait di Girobank.
GSH ta trahando pa realisá ku tur informashon relatá ku fiansa, manera saldo di fiansa, informashon di kliente aktualisá, informashon di garantia, òf otro komponente relatá na bo fiansa, lo ta mas digital posibel den e lunanan binidero. Si bo mester di un karta di e saldo di fiansa, karta di interes òf otro deklarashon relatá ku fiansa, por fabor tuma kontakto ku nos.
Kòrda ku mester paga pa tur produkto.
Maduro & Curiels Bank 33018903
Banco di Caribe 34021901
Vidanova 3001201978


text:
Profil
A funda Water- en Energiebedrijf Bonaire N.V. (WEB) na 1963 i e ta propiedat di Entidat Públiko Boneiru. Komo kompania di multi-utilidat eksklusivo, WEB ta responsabel pa entrega di awa di bebe i koriente duradero, konfiabel i pagabel na mas ku 8.800 kas, empresa i organisashon na Boneiru.
Parsialmente a enkargá empresanan privá ku produkshon di awa di bebe i koriente. Gradualmente WEB ta bolbe bai tuma esaki bou di su propio maneho. Mas kapasidat pa Boneiru para riba propio pia ta un punto di atenshon importante pa WEB. Na òktober 2015 a inougurá un unidat di desalinisashon nobo pa produkshon di awa di bebe bou di propio maneho.
For di mart 2013 a ekspandé nos servisio ku rekohementu i purifikashon di awa di berpùt, i maneho di e Planta di Tratamentu di Awa Sushi / Waste Water Treatment Plant (WWTP) i entrega di awa di irigashon.
E tim di WEB ta konta ku mas di 110 trahadó. Nan ta traha huntu bou di e lema ‘Let’s do it together’, den un realisashon fuerte ku WEB ta di i pa e komunidat na Boneiru.


text:
DCA lo ta cera pa publico pa mudamento
Departamento di Cultura Aruba ta muda pa edificio di JFK Education Center y lo ta cera algun dia pa publico
DCA - Departamento di Cultura Aruba (DCA) ta participa cu e departamento lo muda pa e edificio di J.F.K. Education Center riba Stadionweg # 37, Oranjestad, Aruba. Esaki lo tuma luga riba diaranson 27 di januari 2021. Pa cual motibo DCA ta informa cu su oficina lo ta cera pa servicio na publico di diaranson 27 di januari te cu diamars 2 di februari 2021. DCA ta habri bek pa duna servicio na publico den e normal nobo riba diaranson 3 di februari 2021. E number di telefon ta keda mescos Tel.:(+297) 582 2185, email: info@cultura.aw , Facebook: Departamento di Cultura Aruba.


text:
Periódikamente Domeinbeheer ta emití parselanan pa traha kas na kandidatonan ku ta registrá riba e lista di espera pa traha kas. Den kaso ku bo ta bini na remarke pa un parsela bashí, Domeinbeheer lo tuma kontakto ku bo pa medio di telefòn i por eskrito.
E ora ei bo por indiká si bo ta interesá den un di e parselanan ku Domeinbeheer ta ofresé, i si bo ke aseptá e parsela aki.
Si bo aseptá e parsela, lo bo pasa den e siguiente pasonan:
- Lo kontrolá si bo ta kumpli ku e kondishonnan pa emishon di un parsela pa traha kas riba dje
- Lo traha un desishon (“beschikking”)
- Lo traha un “meetbrief”
- Lo traha un instrukshon di kobransa a base di kua bo ta paga e kostonan pa trahamentu di e “meetbrief” i e promé aña di e èrfpagt
- Despues ku bo a paga e instrukshon di kobransa, bo ta risibí e “beschikking” i e “meetbrief” i bo por traha un sita ku notario pa pasa bo akta. Bo mester hasi esaki denter di 6 luna despues di e fecha di emishon di e “beschikking”.
- Despues ku a pasa e akta, e parsela ta emití na bo persona
Lesa mas tokante di


text:
Evelyn Wever Croes
Ki malo tin cu e ofishi di bendedo di pisca?
Oranjestad-E siman aki e delegacion di MEP na Hulanda, encabesa pa sra. Xiomara Ruiz-Maduro, y Ady Thijsen y Chris Romero a hiba debatenan fuerte den reunionnan entre parlamentonan di reino.
Especialmente riba e tema di ‘integridad’ den gobernacion. Durante tratamento di e tema aki, den nomber di MEP Xiomara Ruiz-Maduro a trese padilanti e plan di partido MEP pa elimina corupcion den gobernacion for once and for all. E plan aki ta consisti den introduccion di diferente leynan pa controla e partidonan politico, y pa duna proteccion na esnan cu denuncia actonan iregular. Esaki pasobra ta hopi miyones a wordo hinca den campanja di e partido na mando AVP y ningun hende no sa di unda e placa ey a bin.
Ademas, tin un cultura di intimidacion y menasa na Aruba, y hopi hende tin miedo. Tin hopi hende cu sa di cosnan iregular rond di e ministernan, pero no ta tribi di papia. Pesey mester bin ley y regla pa proteha nan pa nan sinti nan mes liber pa denuncia cosnan iregular.
E solucionnan cu MEP a propone a cai den masha bon tera na Hulanda, mirando e duda cu ta cresiendo na Hulanda den integridad di gobernantenan den Reino.
Lamentablemente aki na Aruba e voceronan di Mike Eman a scohe pa lastra Xiomara Ruiz-Maduro pasobra e a sa di vocifera locual ta biba den nos comunidad. Vocero principal di Mike Eman te hasta a yama Xiomara Ruiz-Maduro pa bendedo di pisca, hasiendo como si fuera cu e ofishi di bendedo di pisca ta algo malo!
Ta tipicamente e reaccion di e voceronan di Mike Eman ora algo dal nan duro, y awor cu poco poco e berdad di Mike Eman ta yegando Hulanda, claro cu ta di compronde cu Mike Eman no ta gusta esaki, y ta manda su voceronan ataca esnan cu hiba e mensahe.
Na prome lugar mi ta condena cu ta insulta e ofishi di bendedo di pisca, cual na mi parecer ta un ofishi noble, di trabou duro.
Na di dos lugar mi ta condena cu ta insulta un representante di pueblo cu ta cumpli cu su responsabilidad di vocifera e preocupacion cu ta biba na Aruba. Ya pa algun tempo caba, mirando e casonan di Kiko Gomez, strawberry gate, Lainda-gate, JJ Rendon y su 12 miyon dollar, y mirando cu e gobernantenan responsabel ta scohe pa no duna informacion, den comunidad ta reina hopi preocupacion. Esaki no ta un secreto, y e preocupacion ey Xiomara Ruiz-Maduro a vocifera.
Finalmente, si acaso defende bo pueblo y vocifera e preocupacion di bo pueblo ta bendemento di pisca, anto ami tambe ta un bendedo di pisca, y cu orguyo, lider di MEP Evelyn Wever-Croes a duna di conose.


text:
WILLEMSTAD – Rekurso pa hende ku un limitashon ta skars. Ròlstulnan ta kibrá regularmente i otro rekurso manera un computer ku ta papia òf un waha pa yu no ta rekompensá. Asina hende ku un limitashon literalmente ta senk bai fondo.
Alexander Janga di 37 aña a nase ku parálisis serebral. E por yuda su mes masha poko i p’esei kasi henter su bida kaba e ta biba na Fundashon Verriet. Un dia Alex a haña un computer ku ta papia via donashonnan na Hulanda, pero e aparato a daña. Su yudadónan i su fisioterapista e ora ei a traha un skreft chikí ku prenchi p’e. E por mustra riba e prenchinan i asina komuniká, pero e mes no por bira e blachinan, “Nos ta komprond’é ménos bon i e no por ekspresá su mes drechi. E ora ei e ta bira emoshonal i e ta kuminsá yora”, su yudadó asistente Maudien Plaate ta bisa.
Un otro punto ta Alex su ròlstul. Bon mirá esaki ta muchu chikí i e no por subi ni baha mas. “Bo ta mira kon esaki ta pone Alex sak bai mas abou. Esaki ta niun tiki bon pa desaroyo di su wesu di lomba.”
No tin rekurso
Ishya Narain tin dos aña di edat. E ta biba serka su mayornan. E tin hèndikèp múltiple i e no por kana. Ishya su mama, Marieke Stegeman, na novèmber a pidi un waha di mucha adaptá pa su yu muhé. A rechasá e petishon. “Awor Ishya tin kasi tres aña i nos mester karg’é henter dia”, Stegeman ta splika. Nos no tin rekurso. Solamente un baiskel chikí di kana, pero e commode tambe ta bira un problema: esaki ta trahá pa baby.”
Den koperashon ku un spesialista i un dòkter di mucha a skibi un karta ku loke Ishya mester. Un ròlstul adaptá bon mira ta un eksigensia, pero esaki por dura un poko. “A bisa mi ku si nos hasi e petishon pa un ròlstul awor ta otro aña nos ta hañ’é. Tambe tin un garantia di sinku aña i den e añanan ei bon mirá bo no por pidi nada mas. Mi a haña e tep pa bestèl un grandi i traha ku kusinchi.”
Stegeman espesialmente ke klaridat, pero ta manera largu bai e no por haña esaki. No tin un punto di komunikashon pa mayornan. “Mi tin e idea ku e kolaboradónan na SVB mes tampoko no sa eksaktamente riba kiko nos tin derechi. Tur dia mi mester ta riba e problema.”
Problema no ta konosí ainda
Bosero di SVB Armgard Gibbes ta bisa ku anualmente ta determiná un bùdjèt pa e diferente instanshanan di kuido. Segun e no tin un défisit. “E mensahe aki di tur manera no ta konosí serka nos. Sí ta konosí ku e fondo di AOV ta lucha ku défisit pa motibu di embehesementu.”
Gibbes no sa nada tampoko di tempu di espera largu.. “Tres luna ta e tempu máksimo di espera pero esaki ta un ehèmpel den kasonan extraordinario, manera si por ehèmpel un medida no ta optenibel na Kòrsou.


text:
Aruba ta den un situacion financiero hopi precario. E crisis di COVID-19 a causa un daño enorme nan nos economia, y e recuperacion lo ta uno cu lo tuma hopi tempo. E enfoke pa loke ta e propuesta y rekisitonan cu Hulanda a pone pa e di tres pago di financiamento di likides ta riba e termino corto, e proximo tres lunanan cu ta bin. Sinembargo, no mester lubida, cu aunke frontera di Aruba a habri, no por spera cu nos economia lo sigi na e nivel caminda nos tawata prome cu COVID y nos lo sigi ta dependiente di ayudo financiero pa un tempo largo, posiblemente hasta den 2021.
E efectonan di e crisis no solamente a afecta comercio y nos economia, pero tambe a pone un peso adicional riba nos systemanan social: AZV y SVb. Entrada di e servicionan aki a baha cu consequencia cu e AOV/AWW ta bou di presion y no por sigura esaki mas riba termino relativamente corto.
Ademas, companianan cu ta ricibiendo subsidio di salario aworaki ta wantando trahadornan artificialmente cu e ayudo aki na trabouw, pero unabes cu e ayudo no ta disponibel mas, lo no por wanta e mesun cantidad di trahadornan den servicio y restructuracion lo ta inevitabel. Flexibilisacion lo ta necesario pa companianan por hasi e restructuracionan necesario pa sobrevivi.
ATIA ta compronde cu e decision cu si ta bai di acuerdo cu e rekisitonan di Hulanda of no, no ta uno facil. Apesar cu ATIA ta di acuerdo cu reformanan ta sumamente necesario pa crea un Aruba mas resiliente, tambe ta asina cu den un consenso, tur partido envolvi mester ta sinta na mesa y mester por tin un voz den e discusion riba decisionan cu lo afecta un pais. Pa es motibo, ta di aplaudi cu Prome Minister a logra habri e dialogo cu Hulanda.
E incertidumbre cu e retraso aki ta creando pa comercio ta indeseabel, mirando tur otro factor cu ta creando incertidumbre den e tempo dificil aki. Ta lamentabel cu gobierno no a hasi e propuesta cu nan a manda pa Hulanda publico of pidi input concreto di parti stakeholders. E cumbre cu a tene siman pasa ta un bon iniciativa, pero den un grupo grandi asina, no ta posibel pa berdaderamente duna solucionan concreto cu gobierno por husa den su propuesta.
ATIA ta urgi gobierno pa purba yega na un solucion satisfactorio pa ambos pais lo mas pronto posibel pa asina comercio di Aruba por planea pa e sigiente lunanan con lo sobrevivi y saca e economia di Aruba dilanti na e miho manera posibel.


text:
Bo tin algun pregunta? Klek riba e siguiente link.Tuma kontakto >
Publiká riba 16 November 2020
Willemstad – Minister di Finansa, Kenneth Gijsbertha ta satisfecho ku e progreso ku a hasi for di kuminsamentu di e aña aki pa loke ta trata modernisashon di e sektor di iGaming (sektor di weganan di pustamentu, azar i casino via medionan elektróniko òf internèt).
ICE London
Den febrüari di e aña aki Minister Gijsbertha a bishitá e konferensia internashonal di mas grandi di mundu ICE London. Na e konferensia aki ta partisipá mas di 9000 kompania aktivo den e negoshi aki, representando mas di 150 pais. Akinan Minister Gijsbertha tabatin oportunidat di sera konosí ku tur partisipante importante riba nivel mundial i tambe eksplorá i haña oportunidatnan nobo di negoshi i di koperashon pa loke ta trata e sektor aki ku lo por benefisiá Kòrsou; por sierto ku Kòrsou ta ser konsiderá un hurisdikshon hopi popular i respetá mundialmente.
E bishita por ser kategorisá komo unu hopi èksitoso, komo ku a logra hasi kontakto i haña informashon hopi balioso ku lo por sirbi pa yuda Gobièrnu di Kòrsou den su esfuerso pa modernisá e sektor aki, ku pa Kòrsou lo por bira un fuente importante di entrada di impuesto, loke te ku aworaki no tabata e kaso.
Landspakket
Den e palabrashonnan ku a ser hasi ku Hulanda aworaki den kuadro di ayudo di likides, a inkluí tambe ku lo bai buta mas atenshon na modernisashon di e sektor di iGaming. Lo bai hasi e kambionan nesesario den legislashon pa e sektor tambe kuminsá aportá na kaha di Gobièrnu i karga responsabilidat den kuadro di regulashon responsabel. Esaki ta konforme tur práktika internashonal. Tambe lo mehorá e struktura di duna lisensia, supervishon i regulashon di e sektor di tal manera ku Gobièrnu mes lo haña un ròl mas aktivo den e totalidat. Minister Gijsbertha no ta di akuerdo ku gritunan di sierto gremionan ku ta duna impreshon ku ta bou di preshon di Hulanda a kuminsá ku e trayekto di modernisashon di e sektor di iGaming. E minister ta duna di konosé ku ta bon pa señalá ku ta Kòrsou mes a tuma e inisiativa pa modernisá e sektor.
Desaroyonan nobo
Minister Gijsbertha tin intenshon pa sigui desaroyá e sektor aki den aña binidero. Un bon ehèmpel ta e desaroyonan sumamente positivo ku a tuma lugá na Malta for di 2010. Importante ta pa sigui konsentrá riba e parti positivo di e trayekto i no desviá for di esaki. E meta i desafio prinsipal ta pa sòru, na promé lugá, pa tur suidadano di Kòrsou por probechá di e desaroyonan, i despues kompanianan internashonal. Te ahinda esaki no ta logra na tur okashon.
Reforma i su konsekuensia
Minister Gijsbertha no ta di akuerdo ku e ponensia ku e reformanan den kua Kòrsou ta modernisá su regimen fiskal i regulatorio di e sektor di iGaming, kumpliendo ku tur regla internashonal, lo por resultá den daño na e reputashon di Kòrsou komo sentro finansiero of un bahada den e kompanianan ku ta operá den e sektor di trust. Al kontrario, tin benefisionan hopi importante pa tur hende. Mas sen i presupuesto pa Gobièrnu, mas trabou, mas oportunidat pa edukashon digital, i mas respèt pa Kòrsou den e mundu finansiero. Di otro banda e kompanianan den e sektor no por sinta man krusá. Meskos ku tur otro kompania nan mester adaptá na kambionan ku lo ta na bienestar di e pueblo di Kòrsou en general. No por akseptá ku probecho finansiero ta disparsé den saku di un grupo chikí di negoshante estranhero di paisnan manera Bulgaria i Hungaria.
Kontròl
E eksperensia na e konferensia na London den algun kaso ta duna un sintimentu miksto, ora tuma nota ku un kompania internashonal ta ofresé lisensianan internashonal di casino i otro weganan di pustamentu i hasu uso di e bandera i nòmber di Kòrsou, kaminda ta kobra montantenan ku ta yega NAfl. 200.000 pa kada un, i ni Gobièrnu ni pueblo no ta mira nada bèk di e sen aki. Esaki no ta akseptabel i Minister Gijsbertha ta konsiderá esaki asta komo a-sosial. E intenshon ta pa bai kuminsá aktua kontra di e tipo di práktikanan aki, i pa logra ku finalmente e sen ta resultá den kaha di Gobièrnu di Kòrsou, kaminda lo por hasi bon uso di djé na bienestar di pueblo. Esaki ta netamente un inisiativa di Gobièrnu di Kòrsou.
Konsulta
E asosiashon di e kompanianan ku ta fasilitá e aktividatnan di weganan di pustamentu, azar i casino via medionan elektróniko of internèt di Kòrsou (Curacao Internet Gaming Association – CIGA) aworaki a proponé pa lanta un komishon pa atende ku reformanan di e sektor, pero na e momentu aki Sr. Gijsbertha no ta mira e balor agregá di esaki. Pa medio di konsulta ekstensivo ku diferente gruponan tantu lokal komo internashonal tin sufisiente informashon pa Gobièrnu por dal e stap aki, ku ta mas bien intenshoná pa modernisá aktividatnan di Gobièrnu i generá entrada; ademas komunidat ta sinti un nesesidat hopi grandi pa drecha ekonomia di Kòrsou riba término kòrtiku. Un komishon lo por stroba un desaroyo rápido siendo ku COVID-19 a siña nos ku mester move ku muchu mas determinashon.
Kondishonnan básiko
Tambe Minister Gijsbertha ta kuestioná e ponensha di CIGA ku no tin e kondishonnan básiko pa por hasi negoshi “normal” na Kòrsou. Ku lo mester habri fronteranan pa trahadónan estranhero den e sektor di iGaming i tambe duna mas insentivo finansiero pa esaki. Na opinion di Minister Gijsbertha pueblo di Kòrsou a kontribuí mas ku sufisiente bou di kondishonnan aktual i ku atrakshon di trahadónan internashonal (a menos ku ta hendenan spesialisá) ta duna e señal robes na pueblo. Esaki lo stroba hasta desaroyo positivo di empleo den e sektor di iGaming mes tambe.
Lisensia/ “vergunning”
Loke si Minister Gijsbertha ta di akuerdo kuné ta e ponensia di CIGA ku e sistema aktual di otorgá lisensia por ta motibu ku no ta wak término largu na momentu di tuma desishonnan. No ta un sekreto ku e outoridat di kontròl di e sektor di iGaming na Malta (Malta Gaming Authority) no ta masha amante di uso di e lisensia di Kòrsou den nan huridikshon. Malta no ta tuma e kompanianan ku ta funshoná ku e lisensia di Kòrsou aki hopi na serio pasobra nan tin duda ku Gobièrnu di Kòrsou tin sufisiente bista riba e lisensianan aki. E kambionan ku Minister Gijsbertha ke introdusí aworaki ta netamente pa garantisá ku esaki lo ta e kaso i e ta apresiá CIGA su punto di bista den esaki. Esaki ta duna Gobièrnu di Kòrsou espasio pa ekspandé su propio posibilidatnan pa krea e fondonan (likides) nesesario pa por yuda garantisá prosperidat dentro di e sektor i tambe pa pueblo di Kòrsou en general, na un manera mas balansá i korekto.
Minister Gijsbertha ta satisfecho ku e pasonan ku a ser lográ te ku aworaki. E plannan pa reforma i modernisashon di e sektor lo ser presentá promé ku e di dos kuartal di 2021 (manera palabrá den e areglo ku Hulanda).


text:
ORANJESTAD – DHC ta anuncia cu dialuna dia 3 di augustus 2020 lo stop di uza e pagina di facebook existente. E pagina bieu lo keda visibel y lo por haya informacion di pasado riba dje.
Sinembargo, bayendo dilanti e pagina oficial di Facebook lo bira Dienst Huur- en Consumentenzaken. Na mes momento DHC ta introduci e pagina web “ formulieren@dhc.aw “ caminda cu cliente por yena peticion pa:
- Evalua e prijs di huur
- Hisa e prijs di huur
- Termina relacion di huur
- Haci inspeccion
Nos ta spera cu pueblo di Aruba tuma bon nota di esaki.


text:
KRALENDIJK – Claris St Jago – Trinidad hefe di merkadeo i komunikashon di Selibon N.V., a papia ku Radio Live 99.9 FM tokante situashon, awor ku e problema di COVID-19. “Selibon ta den e proseso di normal nobo. Empleadonan di Selibon a kontinuá tur momentu 100 porshento ku nan labor. Pa e motibu aki e kompania a perkurá pa tur trahadó risibí loke ta nesesario pa atendé ku shushi den e temporada ku e problema di COVID-19. A hasi hopi kambio i a duna treinen spesial pa tur empleado. E parti di higiena tambe ta pone hopi atenshon riba dje pa evitá ku trahadó ta aktua inkorekto kon atendé ku e shushi. Tin personal bon entrená kon atendé ku shushi ku ta bin for di hospital i sitionan di karentena relashoná ku tèst di COVID-19.
Morotin ta un proyekto ku ta andando for di 2019. Tin hopi atenshon pa Morotin i e tin orario nobo aktualmente. Tin personal di Selibon pa dirigí kon atendé ku shushi na e sitio. E parti di separá shushi ta hopi importante. Na kaya Trinitaria tambe tin un sitio pa depositá glas, bleki, papel i karton. Solamente shushi gròf ta sugerí pa hiba esaki Lagun. Lo tin un preis spesial pa esnan ku kore for di Rincon bai te Lagun. Nos ta konsiente ku den oranan di atardi i anochi tin trùk i pikòp for di Playa ta bai Morotin pa depositá shushi. No bai Morotin. Tira bo shushi na e sitio mas serka di e área ku bo ta. E parti di Morotin pa loke ta trata e parti di zeta ta kana bon. Aparte di karton, ta manda zeta tambe pa eksterior. Otro kos ta si tin hende ku a yena formulario den pasado pa Selibon pasa i rekohé outo bieu na kas, por fabor tuma kontakto un bia mas ku Selibon. E idea ta pa saka mas tantu outo bieu for di den barionan na Boneiru,” Trinidad a bisa Radio Live 99.9 FM.


text:
Tempu pa algu nobo i úniko. Pues tempu pa abo!
Tempu pa algu nobo i úniko. Pues tempu pa abo!
Meetbaar Waarderend Hulpverlening
Social Impulz ta un agensia di asistensia privá, entusiasmá i komprometé, ku hobennan I adultonan spesialisá den:
• Guia personal ku e enfoke riba asistensia balorá
• Investiga kasonan komplika I traha un plan di maneho
• Konektá suidadano ku instansianan di asistensia
• Ofresé yudansa intensivo na muchanan, hobennan (adultonan) den enseñansa i nan famia
• Fortalesé e kapasidat pa asina bira outosufisiente
• Trein muchanan i hobennan pa mehorá nan abildatnan sosial i e kapasidat pa defende su mes.
Kada hende tin un talento. Konhuntamente ku bo Social Impulz ta deskubrí bo talentonan skondí, pa asina bo por usa nan. Pa esaki Social ImpulZ ta hasi uso di bo impulso sosial i un enfoke agógiko musikal.
Social ImpulZ ta ta ofresé i tra na tur e aspektonan di siña manera:
• Estilo di siña
• Strategia di siña
• Miedu pa frakasá
• Konsentrashon
• Motivashon: Kon hasi ku ‘no tin gana’ i lèsnan laf
• Plania i organisá tarea di kas, mandatonan i tempu liber
• Evaluashon: Kon atendé bo asuntunan i kon por mihó
• I naturalmente hopi teps, sabiduria, tèstnan i ehersisionan
Social Impulz ta pará pa yudansa na midí, ku énfasis riba kompetensianan di un persona. Social Impulz ta para pa un servisio profeshonal i di kalidat haltu pa saka lo mihó posibel for di nos muchanan, hobennan i nan famia. Social Impulz ta kere den posibilidatnan i ta yuda den e trayektorio eskolar. Social impulz ta investigá i trese solushonnan nesesario pa yuda kada mucha i hoben yega na un resultado positivo i asina alkansá su metanan den bida. Social Impulz ta pará semper habrí pa kombersashonnan profundo i motivashon pa hende.
Social Impulz a ser lansá na Hulanda 20 di òktober 2016 dor di e hoben talentoso i dinámiko yu di Kòrsou Jaenela Dossett. Segun Jaenela “ E periodo eskolar ta e periodo di mas importante den bida di un hende”. Dor di esaki e ta pone énfasis pa tin guia adekua ku ta mará na e studiante su nesesidat .
For di mucha, Jaenela tin e pashon pa yuda hende. Komo ku for di chikí Jaenela tin e kurason pa hustisia i pa respetá, trata i balorá otro ku sinseridat den nan propio norma i balornan, Jaenela a spesialisá su mes den su profeshon komo trahadó sosial. Trahando esaki e ta haña e satisfakshon kompletu dor di mira desaroyonan di otronan. Jaenela ta hopi kurioso pa tur loke tin di haber ku mucha, hoben i desaroyo di talento. Su spesialidat ta guia personal den e trayekto eskolar i investiga kasonan komplika.
Trahando pa mas ku 7 aña den diferente organisashonnan komo trahadó sosial na skolnan básiko i tambe skolnan avansá, Jaenela a deskubrí su manera úniko pa yuda hobennan yega mas aleu den bida. Na 2011 Jaenela a muda pa Boneiru komo trahadó sosial pa duna un man aki tambe. Na 2013 el a regresá Ulanda bèk.
Trahando den diferente área ku diferente populashon, Jaenela a bin konstatá ku tin un gèp pa loke ta trata yudansa na e populashon Karibense na Hulanda. Den pasado e la traha den e spesialidat aki i a haña resultadonan positivo dor di su komprendementu i maneho adekuá di e populashon aki. Den kombersashon ku diferente hobennan Jaenela ta tende kiko nan ta sinti falta di dje ora ku nan tin mester di yudansa na skol. Dor di esaki i diferente preguntanan pa sosten adekuá, Jaenela a disidí di tuma e stap i lansa su agencia “Social Impulz”. Ku esaki Jaenela ke yuda pa tur hende diskubri e poder di balorashon.
Social Impulz Pa dilanti !


text:
Piedra Plat: Diadomingo pa mas o menos 2’or di marduga, polis y ambulance ta wordo pidi cu urgencia riba e caminda di Piedra plat un poco mas pabou di Jontai, pa un accidente frontal cu a caba di sosode.
Na yegada nan ta bin nota cu ta trata di un accidente frontal, den cual un di e chauffeurnan lo a hala dimas na su man robes y a bay dal contra e auto biniendo di direccion contrario.
E Nissan Sentra maneha pa un cabayero tabata biniendo di pabou y di pariba tabata biniendo e Toyota Yaris maneha pa un dama. Pa un of otro motibo un di nan dos lo a hala dimas na su man robes y a bay dal frontal contra e otro.
Ambos Chauffeur a keda herida, e cabayero a ricibi un corta basta grandi y profundo na su cara, mientras e dama haya kap na cabes y tabata sangrando bastante.
Personal di ambulance, despues di a tratanan na e sitio a transportanan pa hospital.
E caminda dilanti Jontai a keda pa casi dos ora cera, te ora cu takelwagen a bin hala e dos vehiculonan for di riba caminda.


text:
Kaso di hogamentu.
KOMUNIKADO DI PRENSA 341/ 2021
10 òktober 2021.
Kaso di hogamentu.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djadumingu 10 di di òktober 2021 alrededor di 13.59’or, Sentral di Polis a risibí
informashon di un kaso di hogamentu ku a tuma lugá na Ala Canoa den área di Penstraat.
Mesora a dirigí unidat di warda di polis di Punda i ambulans na e sitio.
Na nan yegada nan a bin topa ku un hòmber na kantu ku ya no tabata duna señal di bida.
Personal di ambulans no por a hasi nada mas pa e víktima.
For di investigashon preliminar a sali na kla ku e hòmber lo tabata landa i dado momentu a
haña komplikashon den awa.
Personanan den besindario a logra sak’é for di awa.
Dòkter di polis ku tambe tabata presente, a konstatá morto di e hòmber Rilien Remonet
nase na Haiti 12 di mei 1962.